
Salga Attila 
Nem minden Pipi buta tyúk 


Megtisztelsz az olvasásoddal, de nem szeretném, ha a hatodik sor után megállapíta- 
nád, hogy egy buta tyúk vagyok. Ezért már most mondom, hogy én tényleg egy bu- 
ta, sőt hülye tyúk vagyok. 

Most már... Most még... (?) Nem, nem voltam soha kakas. Ha egy kandisznó 
férfire szoktak mondani ilyet, akkor vállalom. Az is igaz volt rám nézve, hogy öreg 
kecske is megnyalja a kést. 


Ne hagyd abba e hibbant tyúk sorainak olvasását! Nem tudod még, hogyan és miért 
lett belőlem buta pipi. Arra kérlek, ne terjeszd! Annak idején ugyan tele volt velem 
és társaimmal a média, de lehet, hogy nem mindenki emlékszik már rá. Állati ciki 
lenne, ha olyanok is megsejtenék, akiknek eddig halvány dunsztjuk sem volt a dol- 
gaimról. 

Fel sem foghatod, milyen trágya helyzetben vagyok! Én a legjobb nőkhöz vol- 
tam szokva, a cégemhez triciklivel tolták a pénzt, és nekem csak egy-két udvarias 
mosollyal kellett fizetnem érte. Ezek voltak a régi, de igazi, fejedelmi szép idők! 
Szavaimat úgy hallgatták, mintha én osztanám a mannát vagy a cirkuszba a jegye- 
ket. Nem éppen mellesleg egyik ágyból a másikba szédültem. Akkor is, ha már 
majdnem szét dúltem. 

És akkor most én vagyok a hülye pipi! Érted? Ha még nem, akkor menjünk to- 
vább! 


Nő vagyok..., vagy mi a fene! Egy tojást tojó Pipi, vagyis II II (görögül). Eddig én 
voltam a kakas, a férfi, a hímringyő, a kan, a mén, most pedig a nőstény, a szuka, a 
bige, a tyúk. Hogy a borzalom vinné el az összes tyúkot, csak engem ne! 

Mindennek az a gyönyörűséges, mégis átkozott múltam az oka. 

Nem, nem zagyvaság az, amit eddig írtam. Legfeljebb még nem tudod követni a 
gondolataimat, mert te ember vagy. Egy II II nem szokott emberekkel kommuni- 
kálni. Hiába van három diplomám — mind hamis! —, kakas helyett akkor is buta 
tyúk vagyok. Ebben a kertben, ahol laknom kell, nem számít a műveltség, a haver- 
ság, a nemi segítséggel megszerzett szociáldemagógusi, vagy sörpocak-fogyasztási 
és videopreparáltsági diplomám, se az offshore számláim mennyisége! Kapirgálás, 
giliszták, bogarak — ez jelenti a megélhetésemet. Egész napom ezzel telik el, mert 
tele kell tömni a begyemet. Keresgélek, csipkedek, fürdöm a homokban, és külön 
öröm számomra, ha elég kavicsot találok, hogy a gyenge zúzóbegyem meg tudja 
emészteni azt a sok tücsköt, bogarat. Persze kapok kukoricát, búzát is. 


És ki tart ki engem? Egy nő! Még szerencse, hogy ő nem hülye tyúk, hanem egy 
csábító, érzéki, hárommenetes és háromdimenziós szőke dugattyúház. Egy nő tart 
el, egy nő tart ki engem! Egy nő simogat. Engem, a nőstény tyúkot! Jaj, csak ne- 
hogy azt mondd, hogy leszbikus lettem! Nagyon okés csaj: a tenyeréből eszem az 
ételmaradékot, és pohárkában teszi elém a friss, hideg vizet. 


Én pedig meg vagyok fosztva attól, hogy felvegyem titkárnőnek, vagy megcsip- 
kedjem a fenekét! Ez utóbbit már kétszer kipróbáltam, de elzavart. Egyébként azt 
hittem, hogy , Hess, Hess!" a neve, de ezt nekem mondta elzavarólag. Engem Pipi- 
nek vagy Hófehérkének hív, az ő neve pedig Nórika. 

Most már megkérdezheted, hogy miért kerültem ilyen megalázó helyzetbe és hü- 
lye tyúk állapotba. 

Hát éppen ezt szeretném elmesélni... 


KK KKK 


A Lopandus-Corp. és a Kiszervezési Hrt. S.A. felügyelő bizottságának az elnöke 
voltam. Szép, fess, ötvenes férfi, aki megért már néhány átszervezést, kiigazítást, 
társadalmi gyorsítást. Én voltam az, akire úgy buktak a nők, mint méhek a bibére, 
vagy kecskék a káposztára. Állítólag a millióim miatt, de ezt csak azok a pletykás, 
hülye tyúkok generálták és terjesztették, akik nem kerültek be a holdudvaromba, 
mert elérték a száz kilót, nem mosakodtak rendesen, vagy úgy néztek rám, mintha 
átvilágítottam volna őket övön alul. Esetleg arra gondoltak, hogy belenéztem az 
üveg zsebükbe. 

Mindenre én felügyeltem: aláírtam, pecsételtem, diktáltam, hogy ki, mit csinál- 
jon, általában végkielégítettem másokat. (Egyedül csak végrendeleteket nem írtam 
alá.) Fontos embereknek telefonálgattunk kölcsönösen. És étkezés közben mindig 
megnyaltam mind a tíz ujjam. Állítólag ez nagyon parasztos dolog. Igaz, nem merte 
senki a pofámba vágni — inkább egyesek utánoztak —, de tudtam, hogy ez a mi csa- 
ládunkban egyedi vonás. Apám is megnyalta anyám után mind a tíz ujját. Vállaltam 
a családi örökséget, ugyanúgy, mint a nullás negatív vércsoportomat, vagy az erős 
hajamat (érdemes volt annyit huzigálni az apámnak, mert nagyon megerősödött és 
megsűrűsödött a gyerekkori kopaszságom óta). Mindent nem vettem át apámtól se. 
Ő tisztán itta a konyakot, mert párttitkár volt, én meg a Napóleont mindig jéggel 
fogyasztottam. Mellesleg tiszteltem azt az ürgét, mert olyan jól állt neki a fehér 
szakácskötény. Igyekeztem leszokni anyám hülye allűrjeiről (vakargatta a fülét, ká- 
romkodott, meg akarta rugdosni a tyúkokat, ha nem tojtak eleget; zavargászta őket 
az udvaron stb.). Mindenki csámcsogott a családunkban, mint a kínaiak (pedig csak 
egy kínai vázánk volt, más nem kötött hozzájuk). Fogdmeg kutyán is átvette ezt az 
otromba csámcsogást, de anyám mindig csukott szájjal evett. , Magyar csóró kaja 
közben nem dumál!" — idézte a sajátjának tartott közmondást. De én apámra ütöt- 
tem, mert az egyik kedvenc ételem a papsajtból készült töpörtyű volt; azóta 1s úgy 
nyámnyogom végig a húsz deka töpörtyűt, mint a szomszédék kamasz fia a Play- 
boyt. (Talán ez az egyetlen külföldi szó, amit pontosan le tudok írni. És az még az 
offshore!) Na, abban a lapban vannak jó csajok, de az enyéimhez fogható egy sincs. 
Érted, ugye? „Fogható!” Az enyéimen azt fogok, amit akarok. És ha akarom, akkor 
hosszan, ha akarom röviden, ha akarom, ultraröviden. . . 


Bocsi, már azt hiszed, hogy egy undok pornográf regényt olvasol! Bocsika, bocsá- 
nat, ha eddig ezzel vagy más II II életemmel kapcsolatos megjegyzésemmel meg- 
bántottalak. 


Miközben felügyeltem a már említett cégeket, sokat dolgoztam. Az az igazság, 
hogy nem mindig pecsételtem és firkáltam a szignómat, hanem, több felügyelő bi- 
zottságban hat millióért diktáltam: dátumot, bekezdést, terjedelmet, sorközt, beszú- 
rást, betünagyságot meg ilyesmiket. Az egyik cégem neve: Lejtmenet Kiegyenlítő 
Kht. Corp. volt. Be kellett húzni a féket, nem volt szabad tovább nyújtózkodnunk, 
mint ameddig a mézesmadzagunk ért. Tehát csak a zsírosbödönig erőltettem ma- 
gam. Néha összekevertem a felügyelő bizottságot és a Kht.-t azzal a két offshore 
céggel, amit a Kaján-szigeteken (vagy Kajmán-szigeteken?) alapítottak nekem a 
haverek. A többivel se voltam mindig tisztában. Mindegyiknek én voltam az ügy- 
vezetője, dolgozója, tanácsadója, pályázatírója, könyvelője — mikor mire volt szük- 
ségem. Aztán jött egy másik saját cégem, a Lúzer Ztvrt. S.A.! Nagyon jó nevet ta- 
láltunk ki a haverekkel, mert ugye ki gondolná, hogy a lúzer lehet sikeres. Bele van 
égetve a betúibe, hogy ő az örök vesztes. Ez a cégem sorban nyerte a pályázatokat, 
nem tűnt fel senkinek, hogy ki ül a halvány gyanú árnyékszékében. És mivel senki- 
nek a részéről soha nem merült fel gyanú, a végén csak az árnyékszék maradt, ami 
megint nem volt feltünő, mert aranyból volt a csészéje nem gyémántból, és a víz- 
nyomó gombot nem briliánsokból raktuk ki, hanem krómból. Igaz, a csempézete 
horrorisztikus összegbe került, de a mögé rejtett hangszóró nem örökzöld világslá- 
gereket, hanem lakodalmas rockot szolgáltatott. Ennek hallatára igyekezett min- 
denki a lehető leggyorsabban kiszabadulni onnan, és nem volt ideje körülnézni. Bár 
a pénznek nincs szaga, a szagelszívónk ezt nem tudta, tehát még azt is elszívta. Egy 
atombiztos bunker csak ócska madárfészek volt ehhez a kis illemhelyhez képest. 

Ebből nyílt balra a húszszor húszas fürdőszoba, amelyben volt egy negyvenszer 
negyvenes medence. Nem, bocsánat, fordítva! Az egyik a másikban helyezkedett 
el, de nem keresztbe, hanem hosszába. (Mindig bajba voltam, hogy mikor kell 
használni a -bát, -bét és mikor a -bant, -bennt.) Na, mindegy! Haláli jól éreztük 
magunkat bent. Szauna, szolárium, kis edzőterem és intim szoba is tartozott az il- 
lemhelyhez mint agromerációs kiszolgálás, illetve rehabilitációs mikroközpont. 


Ha valamilyen pályázatot beadtam, akkor a haverek átírták, de nemcsak a bombázó 
titkárnőm helyesírási hibáit javították ki, hanem elviszem-pontból abszolút nyoma- 
tékot adtak sok benne szereplő ígéretnek, vállalásnak. Az én egyéni szempontjai- 
mat átalakították közösségi konglomerátummá, így aztán megnyerhettem mindent, 
amit a rézfánfütyülő elfütyült nekem. 

Sok mindennel vádoltak meg társaimmal együtt az ügyészségen, a bírósági tár- 
gyalásokon, az ítélőtábla ítéletében. Hiába ismételgettem: az egyetlen dolog, amit 
az életemben elértem, az ajtókilincs volt. Nem hitték: fogták a vasvellájukat, oszt 
csak hányták a szememre a gazságot. 

Két órán át sorolták fel azoknak a kezdőbetűit, akiknek a nemi életével némileg 
egyszer vagy akkurátusan többször visszaéltem. Hogy lehet megerőszakolni valakit 
úgy, hogy ő is akarja?! Teljesen mindegy, hogy pénz vagy jobb állás reményében, 
netalán egy külföldi út, vagy leggyakrabban vonzó külsőm hatására. Egyszer sem 
vágott senki pofon, nem öntött le kávéval, nem nevezett vén kecskének, és nem 
vette elő az önvédelmi kését. Ha te is akarod, és én is akarom, akkor mindketten 


ugyanazt akarjuk. Erról szól a demokrácia. Miært nem akkor jelentettek fel, miután 
élveztek velem egy nagyot; jaj, meggondoltuk, mégse volt ez olyan jó, hát ezt in- 
kább nevezzük erőszaknak. Hát nem! Ezek a hülye tyúkok több év elteltével gyűl- 
tek össze, és nem szégyellték nyilvánosan bevallani, hogy pásztoróráztak velem. 
Persze úgy, hogy én voltam a pásztor, és lelegeltem őket. Ez akkor volt, amikor a 
szervek már gazdaságilag is felderítettek nálam mindent. 


Én mindig tiszteltem a női nemet. A női igent még jobban! Nekem olyan hátterem, 
akkora tekintélyem és olyan cégeim voltak, hogy a nők szerettek engem. A bírósá- 
gon többek között mégis azzal vádoltak, hogy erőszakkal tartottam háremet. Na jó, 
hármat talán igen, de az a minimum, hogy tudjunk már ragozni! A hárem szónak 
semmi értelme, mert az helyesen három. Ha az ügyészségen nem tudnak háromig 
számolni, akkor hagyják ki, és mondják azt, hogy kettő után jön a négy. Hozzanak 
erről törvényt az országgyűlésben, vagy ahol kell. Mert legalább magyarul kell 
pontosan fogalmazni! 

Néhány tyúk elutasított, mások felé nem fordultam férfi csápjaimmal, mert nagy 
volt közöttünk a kor- vagy a súlykülönbség. Még az ő nevük kezdőbetűi is előfor- 
dultak a vádbeszédben, sőt, korábban tanúként is megjelentek. Csak egy volt közü- 
lük olyan — J. A.-ra gondolok —, aki nagyon sokat változott pozitív értelemben. A 
korkülönbség nem okozott volna problémát, mert alig múlt huszonöt éves, és lefo- 
gyott, most bizniszkedik. Nem is mondott semmi rosszat az állítólagos molesztálá- 
sommal kapcsolatban. Viszont K. P. asszony, a banya, ezzel a szöveggel mártott 
be: , Egyszer hosszabb ideig beteg voltam. Amikor visszamentem dolgozni, azt 
kérdezte tőlem, hogy nemileg megváltoztam-e? Én természetesen először úgy hal- 
lottam, hogy némileg jobb-e már az állapotom, ezért igennel feleltem." Na, a bírónő 
ezt újabb molesztálásnak fogta fel. Hiába mondta a védőügyvédem, hogy ez csak 
egy ékezetbeli különbség, tehát nincs jelentősége, a bírónő hajthatatlan maradt. 
Például azt nem tudom felfogni a hülye tyúk eszemmel, hogy a kényes ügyekben 
miért ellen-nemű bírót alkalmaznak, mikor az ilyen bíró természeténél, örökletes 
volta miatt ellenérdekeltségű, ellentmondó, ellenreakciós. Egy férfi jobban megér- 
tette volna a helyzetemet. A bírónő pedig felnagyította a nők társadalmi, anyasági, 
munkaügyi, emancipációs, gyermekszülési, mosogatási és vasalási családérdekű 
szerepét, ezért nem véletlen, hogy kimondta rám a háremet, holott csak hármat kel- 
lett volna mondania: Pircsit, Brigit és Marit. Őértük vállaltam volna az özönvizet, 
mert éppen ők nem tettek rám terhelő vallomást. Mind a hárman nagyon szerettek 
engem. Ugye érzed a különbséget: hárman szerettek, és nem háremen szerettek. 
Ezért mondom, hogy a magyar ugyan nehéz nyelv, de azért beszéljük már jól! Per- 
sze Lilu és a többiek is komáltak, de mindegyikük külön eset. Róluk később. 


Ezek a nőügyek csak halmazati dolgok voltak a listámon. A legfontosabbnak mégis 
azt tartották, hogy hűtlenül kezeltem a saját, az állam és más cégek vagyonát, üzér- 
kedtem, bűnszövetkezetet alapítottam, zsaroltam. (Közben megőszültem, majd ki- 
hullt a hajam, de ezt nem fogták fel enyhítő körülményként.) Mindenkit belekever- 


tek, akit csak ismertem, valaha, velük kereskedtem, sðrðztem, teniszeztem. Ók pe- 
dig megették a becsinált levest, és ellenem vallottak. Persze ők is megkapták a ma- 
gukét, mert a bűnszervezetben elkövetett sikkasztásokba belelökték egymást. Az 
ultihoz meg a pókerhez a kártyát jobban tudták keverni! Így bízzon meg az ember a 
haverjeiben! Szerencsére szóltak a bizalmasaim, hogy figyelnek. Így aztán mentet- 
tem, ami menthető. Az asszonynak (Beának) adtam az egyik házat (nem érdemelte 
meg!), a fiamnak, Alberthnek a másikat, a lányomnak, Lorettának a nyaralót; az 
offshore cégekkel a magyar állam jogilag nem tudott semmit kezdeni. A tokaji szó- 
lészetemet a 87 éves anyám nevére írattam. 


Most azért vagyok büntiben, hogy megszokjam a legfélelmetesebb dolgokat is, 
mert a megszokás mindent és mindenkit megszelídít. Ha túlélem! Kicsit filozófus 
lettem. Azt vallom: ki a jót feledi, az balga, de még balgább, ki a rosszat feledni 
képtelen. Ha igazán bölcs vagy, és úgy veszed a dolgot, amint van, sohasem kell 
valami baj miatt kedveszegetten szomorkodnod. Nem tudom ki mondhatta: „A 
szenvedés az emberek nagy nevelője." Egy pillanatra se vonom kétségbe, hogy 1ga- 
za van, de kihagyta belőle a tyúkokat! Milyen filozófus az ilyen? 


Az egész azzal kezdődött (vagy folytatódott?), hogy egyes zrt-ket vállalatcsopor- 
tokká alakítottak, de úgy, hogy a leánycégekben magánszemélyeké lett a többségi 
tulajdonjog, sőt maga a volt vezérigazgató lett a , többség". Így az állami cégek 
megrendelései magánszemélyek bankszámláját gazdagították. Haveri cégek nyerték 
meg a közbeszerzési pályázatokat. Ingatlanokat adtak vagy cseréltek el úgy, hogy 
az egyiknek felül-, a másiknak alulbecsülték az értékét. Ezekhez a dolgokhoz kap- 
csolódik az offshore. Röviden elmagyarázom. 

Több országban bizonyos mértékig adómentes a banki jövedelem, vagy a szám- 
lával rendelkezők választhatnak a kamatadó és a forrásadó között. Az Indiai-óceán 
államának, a gyönyörű Seychelles-szigeteknek a jövedelme ötven százalékban a 
turizmusból származik, habár az offshore és a pénzügyi szektorok is erőteljesen 
növekednek. 

A Seychelles-szigetek 115 szigetből állnak Afrikától keletre, Madagaszkártól 
pedig észak-keletre. Istenem, milyen gyönyörű napokat töltöttem ott el Verával, a 
fekete bombázóval, akinek a bikinije két gyufásdobozban elfért! 

Nem emlékszem már, hogy Verával hogyan és mikor kerültem kapcsolatba; 
tyúkbéli mivoltom miatt nem vethető a szememre, ha kihagy az a néhány gramm- 
nyi híg agyam; ugyanakkor, ha ember lennék (vagyok?!), ennyi idő alatt, ennyi ide- 
ig nem kellene nyilvántartanom fölösleges adatokat. Jó, jó! Vera akkor nem volt 
fölösleges. Sőt! 

Én mindig praktikus ember voltam. Verát is megszereztem valahogy magamnak; 
valószínű elég volt csak annyit mondanom, hogy jöjjön el velem egy kirándulásra. 
Talán azt hitte, hogy a Mátrába megyünk. Úrinő módjára viselte el a kellemes meg- 
lepetést: a Seychelles-szigetekre repültünk. Biztosan ő se felejtette el azt a kellemes 
két hónapot, amíg én személyesen intézhettem az , egyéb szigeteken" elterülő név- 


leges vagy valódi cégeimhez az átutalásokat. Lebonyolíthattam volna otthonról is 
minden feltűnés nélkül, de egy bombázó úrinő társaságában az ügyintézés sokkal 
szórakoztatóbb, lenyúgözóbb. Élvezetesebb laptoppal a pálmafák tövében pénzt ke- 
resni (találni), mint egy bankház légkondicionált termében! Verát csak a konkrét, 
kézzel (kezemmel) fogható dolgok érdekelték: vagyis én, a pénzem, a pálmafák, a 
különleges italok, a tenger habzsolása, az egyedülálló lakomák, a csodálatos lak- 
osztály, a hajlongó pincérek, szobalányok, londinerek. , Itt még van kultúrája a tisz- 
teletnek!” — mondogatta. 


Szinte minden titok maradt előtte, ami az offshore cégeimet illeti (akkor még öt kö- 
rül lehetett), sőt a vagyonomhoz képest nagyon kevéssel beérte. Soha nem követe- 
lódzðtt, csak kívánó és kívánatos volt. 

Seychelles stabil kormánya és vonzó adózási törvényei lehetővé teszik, hogy 
számos külföldi cég itt hozza létre offshore vállalkozását. Ez csak egy napot vesz 
igénybe, míg más országokban több hétig is eltarthat. Szükséges egy igazgató és 
részvényes kinevezése (ugyanaz a személy is lehet; állampolgárság, lakhely nem 
számít). A cég nevének a következő szavak valamelyikével kell végződnie: Limi- 
ted, S.A. vagy Corp. A cég éves díjait be kell fizetni, ha azt akarjuk, hogy folyama- 
tosan működjön. Kötvényeket névértékkel vagy anélkül, szabadon bocsáthat ki, 
bemutatóra szóló részvényeket viszont korlátozott számban. Az ottani stabil kor- 
mány szerint nincs szükség semmilyen éves céges auditra, így a tulajdonosok és 
cégvezetők titokban tarthatják offshore befektetéseiket. Adózás szempontjából az 
offshore cégeknek csak egy minimális engedélyeztetési díjat kell fizetniük. 

Emiatt engem nem is ítéltek el, mert ez az állapot normálisnak számít minden 
országban, de emlegették, hogy nem tisztességes. Hiába hivatkoztak az erkölcsi 
normákra meg keresztanyám térdkalácsára, nem volt ilyen törvény, oszt jónapot! 

Ki az a hülye, aki listát vezet a millióiról; kitől, mikor, mennyit... És átadja a bí- 
róságnak! Ez az! Tulajdonképpen feketén-fehéren nem tudták bizonyítani a váda- 
kat, de a megtévesztett és hanyag haverek számlákat hagytak maguk után. Amikor 
én már képben voltam, elmentem hozzájuk. „Baj van, fiúkák!” — mondtam, és rész- 
leteztem a szitut. , Gyorsan gyújtsatok be a kandallóba, és tüzeljetek el minden pa- 
pírt!" Ketten a szemembe röhögtek, mert jó szövegnek tartották, hárman igyekeztek 
megnyugtatni, négyen meg azt mondták, hogy elég meleg van, nem kell már fűteni. 
Na, ekkor nagyot csalódtam bennük. Nem tudom, mire spekuláltak, amikor vittem 
nekik a biztos drótot. 


A lényeg a lényeg! Két évet csücsültem az ítélőtábla végleges döntéséig. Mivel va- 
gyonelkobzásra nem tudtak ítélni a 450 millió miatt (á, nem volt az annyi!), a fő- 
büntetést és a mellékbüntetést összevonták. Az állítólagos szexuális megerőszako- 
lásról és a gazdasági életben több száz millióval elkövetett sikkasztásomról van 
szó. Állati sokat kaptam. Betúkkel írom le, mert így tudom érzékeltetni azt a kurva 
hosszú időt: tizenhárom esztendő börtönbüntetésre ítéltek. Ebből már letöltöttem 
két évet. A maradék tizenegy évet saját akaratomból átváltották átnevelésre. 


Engem, a férfiasság megtestesítőjét egy hülye tyúkká változtattak; engem, akihez 
képest Adonis, vagy ki a nyavalya, csak egy csipás kismacska volt. Két évet kell 
lehúznom ebben a trágyaszagú kertben, ahol majd megtámad a kakas, és ki tudja, 
hány tojásomat termékenyíti meg szexuális erőszak útján! Jöttem, láttam, és most 
nem győzök bocsánatot kérni. 

Most már biztosan érted, miért vagyok én buta tyúk létemre ennyire felháborod- 
va. Persze azon se csodálkozok, ha nem érted, mert ez nagyon bonyolult ügy. Ha 
így van, légyszi, olvasd végig még egyszer az elejéről, mert szeretném, ha bele tud- 
nád magad élni ebbe az átkozott szituba, amikor a Kokri bármikor rám mászhat; 
bogarakat, kavicsokat, magvakat kell gyüjtögetnem, mint egy ősembernek (őstyúk- 
nak!). Nem szeretném, ha ez neked kellemesen hangzana. Kérlek, ne röhögj ki! Ez 
nem ízléses, tudd meg! 


A kertben kisebb-nagyobb fák bújtatták el a melléképületeket. Szilva, alma, cse- 
resznye, dió, körte, meggy, akác és különböző bokrok, szölósorok, krumpli, kor- 
nyadozó paprika-, karalábé-, káposzta és paradicsompalánták... 

A Kendermagos összehívott minket a szemétdomb aljába. Egy meggy- és egy 
diófa ránk vetette az árnyékát, de azért én csak tollászkodtam, mert nagyon működ- 
tek a faggyúmirigyeim. Egy tyúk normális testhőmérséklete negyven fok (árnyék- 
ban). El se merem képzelni, mi van akkor, ha lázas. Itt az ideje, hogy elkezdj saj- 
nálni! Estefelé majd megfürdök a diófa alatti homokban. 

— Kot-kot! — mondta a , szia!" helyett. — Én vagyok a fótyúkfelvigyázó. Nyugod- 
tan tegeződjünk, de ne mondjatok nekem ellent, mert akkor Főtyúkfőnök lészek, és 
úgy rátok uszítom a nyesteket, hogy leharapja a nyakatokat! Meg vagytok értve?! 
Elmondom a napirendet. Hajnalhasadáskor a szomszédban kukkkorékkokkol a 
Nagytaréjú Kakas, oszt akkor te viszont kotkodácsolsz neki. 

Közbe kellett vágnom. Ha valaki „kot-kot”, akkor kotkodácsoljon rendesen. 

— Bocsika, kis Magocskám! Már ne vedd zokogásnak, nem hasból beszélek, de 
szerintem a kakas kukorékol..., a hajnal meg nem hasad, hanem reped... 

— Szólíts engem tisztességesen! És vedd tudomásul, hogy neked nincs hasad. 
Begyed van, kisanyám! Nekem meg egyedem-begyedem van! De hátul szétrepedtél, 
ehhez viszont a hajnalnak semmi köze. Sőt, neked, sincs közöd hozzá. Nem mind- 
egy hogy egy okos tyúk hiiléskedik, vagy egy hüle tyúk okoskodik. Nehogy már azt 
mondigáld: én bizony lobban pofázmányoznák, ha a lábad a szádban lenne! 

Ilyen durva kotkodácsolásra mit káráljon egy normális tyúk? Behúztam a nya- 
kam, abbahagytam a tollászkodást. Szétnyitottam a csőrömet, kidobtam a nyelve- 
met, ahogyan illik ebben a nagy melegben. 

— Na, tehát! Miután kiengedett a gazdiasszony, éhgyomorra elkezded csipkedni a 
gyógyfüvet, közben nagy szárnycsapásokkal elvégezed a reggeli tornádót. (Nem, 
most nem szóltam közbe!) Utána kaparászol, és mindenféle bogarat bekattintasz 
(?!), begyesen összegyðjtöd a magvakat, és keresel magadnak kavicsokat, illetve 


meszet. Ha megkérdezem: , Meszet ettél?”, mi lesz a válaszod, te..., anyámasszony 
tojókája? 

Direkt nekem szegezte a kérdést. Nem ültem fel a provokációnak. 

— Meszet ettem! — mondtam határozottan, mint aki tényleg meszet evett. 

— Utána — folytatta a Kendermagos kapitány — a gazdiasszony pipikézik egyet. 
Mindenkit úgy hív, hogy „pi-pi-pi”, néha meg: ,,csire-csire!” Magvakat szór a 
placcra, ti meg illendően felcsipegetitek. Közben kötelezően könnyítetek magato- 
kon. A gyűlés addig tart, amíg el nem tűnik az összes mag a begyetekben. — Rám 
nézett, és gúnyosan hozzátette: — Nem a hasatokban ám, mert nektek olyan nincsen. 
Utána szabad kapirgálás, csipegetősdi, futkorászás, szárnycsettintgetés, fürdés a 
homokban. Amikor bimbamoznak, egyesével bementek a tojózóhelyre, és megszüli- 
tek a tojást. Ha aznap nem vagytok betojósak, akkor másnapra hagyjátok. Kakas 
Jani a szomszédból bármikor átjöhet. Illendően pipiskedjetek, de ne úgy, mint egy 
buta tyúk! Futsz előtte egy tiszteletköretet, aztán betonba vered a karmantyúidat, és 
megvárod, amíg pitykelődik egyet rajtad. Ezzel megáldítja a termésed. Elgyiin majd 
az idő, oszt a gazdiasszony nagy bödönére — persze akkor, ha ő is vakarja — rácö- 
vekelődsz egy csomó tojásra, közben kotlasz. Majd olyan sárgaságban szenvedő kis 
izék bújnak ki alólad. De ezt az udvaron itt még senki se látta, én 1s tréningezésen 
tanultam. Mielőtt a napsugarak meghágják a horizónát, bemegyel a tyúkbódéba, 
nehogy iccaka rossz helyen szundírozzál! Meg-e vagyok érted?! 


Én is káráltam egyet-kettőt, mint a többiek. Legszívesebben megkérdeztem volna 
ezt a Kendermagost, hogy honnét szalajtották. Ez se tyúkul, se tyúkólul nem tud 
rendesen. 

— Most pedig mutétkozzátok be magatokot! — Égnek állt a taréjom, de a mellső 
lábammal visszakonyítottam. Még jó, hogy két lábam van, és tudok az egyiken 
egyensúlyozni. A kapitány rám mutatott. Megmondtam a nevem: II II, görögből 
lefordítva, annyit tesz, hogy „Pí-Pí”. Nem engedélyezte. Én mondtam, hogy ez gö- 
rögül van, de nem tudta felfogni azzal a tyúk agyával; halvány toprongya se volt 
arról, hogy vannak idegen tyúknyelvek is. A tollam miatt Pipinek és Fehérkének 
nevezett. Jaj, Istenem! Télen én leszek a Hófehérke! És akkor mérgezett almát kell 
ennem? 

Bemutattam eddigi emberi karrieremet. A nőügyeimről nem akartam beszélni, de 
rákérdezett (szerintem ez egy beépített tyúk!). Végre már normálisan beszélt velem. 
, Ne izgulj Fehérke! Halmazati büntetésként férfiből átváltozott sok buta tyúkkal 
találkoztam már. Egy kivételével a kés alatt végezték." Rettenetesen megnyugod- 
tam. Késsel eddig szalámit, töpörtyűt, húst vágtam. 

— Én vagyok a Sárga tyúk — kezdte a sárga tyúk. — Az is maradok hét hónapig. 
Remélem, hogy közben nem vágnak le, mert akkor hét kemény esztendőt kell leül- 
nöm. Megbolondult férfikoromban loptam, csaltam, hazudtam, szórtam a pénzt, ká- 
romkodtam, rossz üzleteket kötöttem... 

— Lassabban! Hé! Nem a papi bácsi imádságos székében vagy! — kárált közbe a 
Kendermagos. 

— Ez a kis Fogolyszínű mellettem — és csőrével megbúbolta — egykori üzlettár- 
sam és jó barátom (most már barátnőm), akivel együtt pályáztuk meg a Mennyor- 
szágba vezető kétnullás, egyirányú, hatsávos autópálya építését. Nem gondoltuk, 
hogy megnyerjük. Amikor előzetesen tudományosunkra hozták, akkor persze már 
biztosak voltunk benne. Osztottunk, szoroztunk, és bizony vissza kellett osztanunk 
a több milliárdból néhány százmilliót. Nem maradt annyi, hogy elég legyen az 
építkezésre. Konzorciumba léptünk a Hangyaszövetkezeti Szorgalmi Szövetséggel 
és a Vakondtúrási Kht-vel. Aztán ők kiadták a munkát még vagy tíz alvállalkozó- 
nak. Köztük volt a Kavicsbányás Berci, a Bitumenos Tóth Lali, a Lopjáltöbbet Fe- 
có és a BKVH-ban ülő Bumburnyák Bunda bácsi is. Sokan azt se tudtuk, merre van 
a Mennyország! De a mérnökeink megtervezték. Számos alul- és felüljárón, völgy- 
hídon lehetett oda eljutni. Azaz, lehetett volna, ha elkészül. Zivatarok jöttek, viha- 
rok mentek, vezetőket küldtek el, és újabbakat hoztak, akik követelték a visszaosz- 
tást. Már mindent szétosztottunk. Úgy éreztük magunkat, mint az a pókerjátékos, 
aki csak két alsót tart a kezében, de mindenki azt hiszi, hogy a bankot azért emeli, 
mert royal flash-e van. Én és mellettem a barátom, vagyis most már a barátnőm, 
Fogolyszínű, a bírónő méltányossági ítélete alapján kerültünk a tyúkólba hét hónap- 
ra. Ha addig nem bírjuk ki, és nem vágnak le, mint egy barmot, akkor hét évet kell 
lehúznunk a sitten. Ja, ezt már mondtam egyszer. 


Mindenki szomorúan, csendes tollászkodás közben hallgatta végig ezt a vallomást. 
Az ő sorsuk se volt jobb a mienknél. Ha előbb megjött volna az eszük! A tyúk- 
eszük! 

— Engem már megemlítettek. . . — folytatta egy kis fekete pettyes tyúk. A farktol- 
lai pirosak voltak, mintha egy vörös zászlót tűzött volna ki a tatjára. — Én vagyok itt 
a Zászlós, mert amikor még vezető voltam, mindenki csak arra biztatott, hogy „ve- 
zess minket, vigyed a zászlót!" Így aztán rajtam maradt a név. Egyszer aztán a ha- 
zug és a csaló embert is hamarább utolérték, mint a sánta tyúkot. 

— Arra nagyon figyuzzatok, nehogy lesánti-pántlikázzatok! — nyomatékosított a 
Kendermagos —, mert a sánta tyúkot is utólérintik. Én nem mondhaték el tinéktek, 
honnan gyüttem, mit jövedelmezett az életem, mert én valék a Főnök. Ti meg csak 
higgyétek, hogy jó tyúkanyó vagyok. Még akkor is, ha én voltam a trójai nőfaló! 
Tyúkország fele olyan tyíkokból áll, akiknek van mit mondani, de nem tudják ki- 
mondani, a másik fele pedig olyanokból, akiknek nincs mit povedálni, mégis her- 
kentyűzik a magukét. Meg-e vagyok érintve?! 

— Értve vagyol! Értve vagyol! — káráltuk egyszerre. Begyemben valami felhal- 
mozódott, hátsó hasadékom kitágult. Néhány pillanat alatt könnyebb lettem. Még- 
sem volt jó. Rájöttem, hogy éhes vagyok. 

— Vége vagyol? — tette fel gúnyolódva a kérdést a Zászlós. Erre olyan fergeteges 
jókedv tört ki, mint az ötödik kör Unikum után szokott. Karattyolás, körbeforgás, 
táncolás, ürítés. A Sárga bal hátsó, repedt karmantyújával verte a taktust, mert a 
Zászlós olyan hangokat hozott elő belső berendezéséből, ami egy dzsessz-zenekar 
rögtönzéseit utánozta. Én pedig szárnyaimmal csapkodtam hordónyi hasamat, hogy 
a dob se maradjon ki a hangversenyből. 

— Nem bánom, gugyeráljatok csak! Én meg megkíméllak benneteket az áriáim- 
tól! 

— Hányszor jön a gazdaasszony etetni? — kérdeztem váratlanul. 

A Főnök helyesbített: — Nyilván azt akarod kírdezni, amikor nem is adtam 
engödényt, hogy a gazdiasszony gyön-e még máma pipikézni?! 

— Azt hát, de csirecsirézhet 15 nekünk, az ugyanazt jelenti. Nemdebár? 

A Főnök felfortyant. 

— Innéttől kezdve mindenkinek úgy kell povedálni, hogy mindenki megérinthes- 
se. Értve vagyok?! Mi az, hogy , nemdebár"? Bárba akarsz járni, Hófehérke? Köz- 
be" magad is megmondod, hogy , nem"! De te mégis? , Nem-de-bár"?! Erősen 
követezőlendő vagy! Ezért ám önkritizált kell gyakorolnod! „Nem-de-bár?” Itt 
nincs és nem lészen bár! Ez nem valami civil borozó! Ez egy normálisos tyúkól, 
normálisos kertecske normálisos iddogálóval. Ha a napnyugta megégeti a 
horizontált, akkor gyön a gazdiasszony csirecsirét osongatni. Néha össze szavakat 
a keverem. Értve vagyok?! 

Udvariasan káráltunk neki. Hadd higgye, hogy ő itt a Jani. 


Jaj, mégse! Kakas Jani a Jani! Felrepült a szomszédból a kerítésre, aztán kukoré- 
kolva aláhuppant a kertünkben, vagyis a mi felségterületünkön. Ha nem lennék bu- 
ta tyúk, azt mondanám, hogy útlevél és vízum nélkül jött át a zöldhatáron. Itt is van 
Európai Unió?! Pitykelődni akart. Először csak kuko-rékázott a maga hímnyelvén, 
nyelte a begye a kiöntött ételmaradékot — belevervén a csőrét. Miután csőre töltötte 
a pitykelőjét, elkezdett kergetni minket a szemétdomb körül. Ha nem tudtam volna 
előre, hogy mit akar a végén, még azt hittem volna, hogy fogócskázunk. Csak úgy 
futkostunk előle! Lehet, hogy a tollazatom és a nagy taréjom tetszett meg neki, 
ezért már csak engem futtatott. Meg kellett állnom, mert három nyelvem nőtt a ro- 
hanásban. Karmantyúimat úgy bevágtam a földbe, mintha betonba öntötték volna. 
Felugrott a hátamra — akkora volt, mint egy betongerenda, amit rajtam felejtettek. 
Rövid ideig helyreigazított bennem egy anyacsavart, aztán, amikor kijavította a 
tojásgurigatómat, lependerült rólam. Nem tudtam, hogy most megint futni kell egy 
tiszteletkört, vagy már elég volt. Lesz, ami lesz — gondoltam -, és stipp-stoppolva 
ottmaradtam a betonba ágyazva. Utólag úgy ítélem meg, hogy Jani roppantus illet- 
lenül viselkedett, mert annyit se mondott, hogy , Szeretlek, Szivi!”, vagy „Fehér- 
kém, gyere velem pitykelődni!" Hang nélkül csavargatott bennem valamit, amitől 
nyilván ivarérett lettem, de mégis! Olyan durván, megalázóan csinálta! Semmi 
gyengédség, semmi kedvesség! 

A Kendermagosnak persze nem árultam el, mert elkarattyolta volna hét baromfi- 
udvarnak. Szerencsém volt, mert a Főtyúk csak annyit kérdezett: 

— Megesett? 

— Megesett! — mondtam. Ezzel bezárult az a szűk érdeklődési köre. 


Hamarosan jött Nóra, a Csirecsire néni. Árpát, búzát, kukoricát szórt nekünk a 
placcra, s ahogyan illik, felcsipegettük, közben kiürítettük a bennünk lévő maradé- 

kot. Odajött hozzám. Zöld strandpapucsánál többet nemigen láttam belőle (talán 
halásznadrág volt rajta). Jobbra-balra forgattam a taréjos fejem, mert mi, tyúkok a 
csőrünket se látjuk; ha oldalra fordítjuk a fejünket, akkor mozaikos kép villog be a 
tyúkagyunkba, és összességében kijön belőle valamilyen képecske. Nyújtotta a te- 
nyerét, de nem tudtam vele kezet fogni. Viszont tele volt fincsi konyhamaradékkal. 
Krumplihéj, főtt bab, kenyérdarabkák... Igyekeztem úgy csipegetni, hogy ne okoz- 
zak neki fájdalmat, mint a múltkor, amikor még azt hittem, hogy férfi vagyok, és 
kétszer belecsíptem a fenekébe. Nem tudnám megmondani, hogy ez a megbocsátás 
jele volt-e Nóra részéről, vagy éppen meg akart nevelni. Hát bizony ezentúl jobban 
fogok ragaszkodni hozzá! Ha a nőm nem lehet, akkor legyen a barátnőm! Végtére 
1s egyneműek vagyunk már. Amikor elfogyott a sok fincsiség (nem tartott soká, 
mert négyszerre beszippantottam), tekergettem a fejem, hogy az arcát is meglássam 
ennek a hozzám és miattam leguggoló Csirecsire asszonynak. Ha az embernek (bo- 
csánat: egy tyúknak!) nem nőre, hanem barátnőre van szüksége, azért még nem 
leszbikus. Leguggolt hozzám. Szerencsére láttam, hogy szőke haja úgy omlott alá, 
mint a napsugár az égből, kék szemei örültek nekem, mert a képem ott cikázott 
bennük. És akkor azt mondta, miután elkezdett simogatni: , Pipike, te vagy itt a leg- 
szebb és a legértelmesebb. Azt mondják az antipatikus emberekre, hogy tyúkeszű 
meg buta tyúk. Nem igaz, mert te vagy itt a legszebb és a legokosabb!” Ekkora di- 
cséretre nem számítottam. Noha a simogatást egy tollas jószág nem szereti, most 
eltűrtem, mert ilyen szépet nekem tyúkvilági életemben még nem mondott senki. 
Előtte a bírónő se a tárgyalásokon! 


Váratlanul egy férfi kiáltott neki, és otthagyott. Messziről jött a hang, de hangos 
volt és durva. 

A bárpulthoz járultam, amit itt iddogálónak neveznek. Hosszasan ittam, magasba 
emelve a csőrömet. Ha Nóra jobban megszeret, akkor sört is önt az itatómba? 

Sorstársaim szétszéledtek, utolsókat kapirgálták a lenyugvó nap fényében, és 
egyre közelebb húzódtak a tyúkólhoz. Bármennyire is vonzott az ösztönöm a vé- 
delmet nyújtó bodegához, vad kiabálást hallottam. 

Én sosem voltam ilyen. Ha az egykori nejem, Bea valamiért felelősségre vont, 
akkor inkább ráhagytam, nem vitatkoztam vele, és elmentem , túlórázni". De ez a 
kurafi nyilván most érkezett haza, és inzultálja azt a kedves Nórát, aki az előbb 
még a tenyeréből etetett. 

A köszmétebokroktól takart terepen csöndesen megközelítettem a házat. Ide-oda 
forgattam taréjos-csőrös fejem, hogy a mozaikképekből összeálljon valami felfog- 
ható, de csak az ötven decibeles káromkodások jutottak el hozzám. Nem tudom, 
hogy egy tyúknak van-e hallójárata, dobhártyája, de ez legalább olyan durva volt, 
mintha egy sünike mellett túráztattak volna egy terepjárót. Akármit tettem, meg- 
bántam, kénytelen vagyok vállalni a büntetést, de engem ne siketítsen meg senki! 
Nóra nem válaszolt, illetve ritkán mondott valamit halkan, ami túlterhelt füleimnek 
kellemes szellósimogatás volt. 

Nyitva hagyták a bejárati ajtót. Égnek állt a taréjom, amikor úgy döntöttem, 
hogy áthágom azt a néhány lépcső akadályt, bekukkantok, hátha tudok segíteni. 


14 


Hogy mit és hogyan? Fogalmam se volt. Egy tyúk testében gondolkodó emberfia 
voltam, tehát cselekvó- és ítélőképességem jelentősen lecsökkent. Nem a kaland- 
vágy hajtott, hanem attól tartottam, hogy Nórának valami baja esik. Amikor a szí- 
vem már a fenekemben dobogott, könnyítettem magamon, és átléptem a küszöböt. 

Tyúk korom óta még nem láttam ilyen nagy és díszes előszobát. De nem volt 
szabad a látvánnyal foglalkoznom, mert el kellett bújnom. 

Most már halkabban folyt a párbeszéd. 

— Te hülye tyúk! — mondta a férfi. 

Azt hittem meglátott. IJedtemben nagy szárnycsapásokkal menekültem, s közben 
levertem az asztalról két virágvázát; az igazat megvallva az asztalkát is felborítot- 
tam. Olyan gyorsan történt minden. Nyilván rettenetesen elcsodálkoztak, és kifu- 
tottak a tornácra. Engem a köszmétebokrok úgy elrejtettek, mint Attila hun király 
sírját a homok. 

— Hát ez meg mi a fene volt?! — kérdezte csodálkozva a férfi. Tiszta fehér pólót 
és rövid farmert viselt. 

— Maga a sátán jött el értünk. Mert egy buta tyúk meg egy buta kakas fölöslege- 
sen veszekszik apróságok miatt. Aztán te, Ferikém, mégis elijesztetted... 

Mind a ketten elkezdtek nevetni. Összeölelkeztek, és bementek a házba. Ennek 
nagyon megörültem. Még itt is Nagy Tyúk lehetek, mert sikerül fontos dolgokat 
elrendeznem. Aztán magammal (testemmel) kezdtem el foglalkozni. Bizony alig 
pislákolt már a horizonton a vöröses-sárgás fény, én pedig kezdtem rosszul látni. 
Odavánszorogtam a tyúkólhoz. A többiek bent keresgélték a helyüket. Volt két rö- 
vid rúd, amire nőtársaim ösztönösen felültek, nehogy elvigye őket a menyét. De 
nem fértünk fel mindnyájan. Lökdösték egymást a bugrisok, szárnyukkal igyekez- 
tek helyet szorítani maguknak. A többiek a bodega sóderéből csipegettek, majd 
hosszasan iddogáltak. Aztán itt-ott leheveredtek, tollászkodtak, majd bedugták a 
fejüket a szárnyuk alá. Sok jó tyúk kis helyen is elfér! 

Tehát a mi tyúkól szövetkezetünkben nem volt főállású kakas. Hogy Jani milyen 
külső vagy belső szerződés alapján és mennyiért vállalta karbantartásunkat, nem 
tudom, de nem érdekelt itt senkit. 


Kimentem a bodega elé. Őt vártam, aki biztosan jön, hogy bezárja az ajtót. És ak- 
kor ismét találkozhatok vele. Nem tudom, mennyi idő telt el. A fűben csúszó- 
mászó lépések zajára riadtam fel. 

— Ó, te kis aranyos! — mondta nagy együttérzéssel. — Csak nem engem vártál? 

Mit válaszolhat erre egy , aranyos" tyúk? — Kot-kot... 

Felemelt, megsimogatott, és gyengéden betett a tyúkólba. Jó éjszakát kívánt, az- 
tán ránk zárta az ajtót. 

Nem, nem álmodtam. Ez valóban megtörtént. Ugyanúgy, mint Liluval. Persze 
minden eset más! 


Lilu (Lilla) a titkárnőm és a mindenesem volt. Megíratta a formális pályázatokat 
másokkal, elérte, hogy mi nyerjük meg. Foglalkozott a számlákkal, akik túl sokat 

tudtak, kirúgatta őket. Előfordult, hogy utólag értesített, de amikor elmagyarázta a 
szitut, mindig neki adtam igazat. Amikor vissza kellett osztani a pályázatból né- 
hány milliót, nem volt ínyemre. Szinte mindig szóvá tettem. De a haverek ugyanígy 
csinálták, tehát ez volt a trendi. Ha egyszer kimaradok, lealáznak, kizárnak, meg- 
köveznek. Maradtam a buliban, mert nagyon megérte. Akkor semmilyen veszélyt 
nem éreztem. Valamilyen összefüggés kapcsán a Locomotív Utazási Szalon fel- 
ajánlott egy kétszemélyes utat Rio de Janeiro-ba. A Bea névre hallgató asszonyom- 
nak, a 16 éves Loretta lányomnak és a 14 éves Alberth fiamnak azt mondtam, hogy 
külföldi üzletkötés, szerződés miatt utazom oda B. K. kollégámmal, akinek Bea 
nem tudhatta a telefonszámát, mert H.-ban dolgozott, és sohasem látta. Így aztán az 
ellenőrzés ki volt rekesztve. Egyébként is csak néha kiabált, és csak addig félté- 
kenykedett álcából, amíg zsozsót nem kapott, utána a mani beszélt, Bea nem uga- 
tott, és a karaván haladt tovább. 

Lilu és én hivatalosan szabadságot vettünk ki. Ő a Balatonra ment, én pedig ak- 
kor már nyugodtan utazhattam Rióba, nem volt feltünő. Makó meg Jeruzsálem 
messze esik egymástól. 

Acapulcón a part homokos, a tenger türkizkék, és a távoli hegyek felett esővel 
terhes sötét felhők. Amikor Lilu először látta meg, úgy viselkedett, mint egy gyer- 
mek: ugrált az óceán vizében, sikongva szaladgált, eszeveszetten szórta a szélbe a 
homokot, térdig felhúzott szoknyában rohangált az erősen hullámzó óceán vizében. 
Az előbb még azt mondtam, hogy Lilu egy gyermek. A maga huszonkilenc évével 
hozzám képest — bocsánat a kifejezésért — egy futkározó kutyára hasonlított. Azzal 
vigasztaltam magam: öltözékünk, viselkedésünk elárulja, hogy idegenek vagyunk, 
és a brazilok különben is vidámak, mosolygósak, értik a tréfát, értékelik a jókedvet. 

Miután felkapaszkodtunk az emelkedőre, ahol a megrendelt taxi várt minket, né- 
ger sofőrünk jobb kezének mutatóujját feltartotta — így fejezte ki tetszését. Majd 
hozzátette: — „Tudo bem!" (Minden rendben van.) 

A sétány zöld korlátján túl a part messze elkanyarodott, s a végén egy várnak lát- 
szó halványpiros valami kinyúlt az acélszínben csillogó víz fölé; a part csupa kicsi 
kő, laza kis vízmosta kő, amelynek csöpp üregeiben úgy muzsikált, sóhajtozott a 
tenger, mint levegő az orgona sípjaiban. És e muzsika partján sok-sok szín napfény, 
csillogás, napernyő lebegett az enyhe szélben. 

— Ugye a száműzött királyok is mind ide jönnek? — kérdeztem Lilut a taxiban, 
miközben hiába igyekezett lobogó haját mindkét kezével lefogni. 

Szájon csókolt. — A száműzött királynők is ide jönnek! — kiáltotta a fülembe. 

Sofőrünk nevetve nézett hátra, és csak ezt ismételgette: „Tudo bem!” 


Hát igen... Király voltam, ő pedig a királynőm. Akkor kellett volna ott maradnunk 
életünk végéig. Még emberként, vendégként offshore cégekkel és számlákkal be- 
biztosítva. 

Rio de Janeiro-ban strandolásra bőven nyílt alkalom. Ezek a barna brazil fiúk 
nagyon figyelgették az én Lilukámat a tengerparton. Olyan olajokkal kente be ma- 
gát meg engem, hogy hamarosan hasonlítottunk a bennszülöttekre. Mégis feltünőek 
voltunk. Tudomásul kell venni, hogy ott nagyon közvetlenek, barátságosak az em- 

berek. Még a fenéknézésben 1s. Hozzátartozik a mindennapi tevékenységhez. Vi- 
szont az útikönyvekben korábban olvastuk, hogy egy brazilnak nem szabad egyér- 
telműen és határozottan, netalán mérgesen nemet mondani. Nagyon udvariasan és 
viccesen kell lerázni. Hát ezt gyakorolgattuk jó sokat. . ., amikor más tennivalónk is 
lett volna. 

Két ránk tapadt brazil felvitt minket a 709 méter magas Corcovado hegyre, ahol 
a Rio fölé emelkedő, kezét áldásra emelő Krisztus-szobor magasodik. Ebédre hív- 
tak, majd drótkötélpályán utaztunk a híres Urca hegyre és a Cukorsüveg-sziklára. A 
Tijuca Nemzeti Parkban fél napig szemlélhettük a Brazíliában fellelhető növénye- 
ket és érdekes állatokat. 

Egyébként amennyire lehetett Lilut megmentettem a törvény előtt, mert vállal- 
tam, hogy fizikai és lelki kényszer, erőszak, megfélemlítés hatására cselekedett. Sa- 
ját helyzetemet súlyosbítottam ugyan, de ügyvédeim is ezt tanácsolták. Két évet 
kapott felfüggesztve; talán most Ó is ugyanezt gondolja: a száműzött királyok és 
királynők miért nem maradtak Rio de Janeiro-ban!? 


A Benidorm Palace Hotel valóságos királyi rezidencia volt. Káprázat szült ott min- 
dent. Mintha ismerték volna kifinomult ízlésünket: baldachinos ágy, bordó színű 
függönyök, drapériák, fehér stukkó díszítések, antik márványszobor-utánzatok, két 
kis szökőkút. A három szoba és a tágas szalon falain hatalmas méretű festmények, 
rajtuk virágcsokrok, csendéletek, trópusi kertek, egzotikus madarak tekintgettek le 
a két ujjongó európaira. A némi túlzással bálteremnek is beillő teraszról ráláttunk a 
hatalmas kikötőre, ahol hajók, vitorlások bárkák nyüzsögtek mindenféle rend 
nélkül. Gyakran érkeztek tengerjáró luxushajók a világ minden részéből. 

A pálmákkal övezett bulvardról magnóliafákkal két oldalt teleültetett utacska ve- 
zetett a hotelhez. A dekoratív vaskapu hatalmas oszlopokhoz kapcsolódott, ame- 
lyek tetején két elefánt állt, ormányát magasban tartva; agyarai naplementekor csil- 
logtak a napfényben. 


Később Ciprust se hagytuk ki, amely szintén maga a Paradicsom. Több kilométer 
hosszú aranyhomokos tengerpartján a simogató napsugarak alatt gyönyörködtünk a 
kristálytiszta tengerben. Nem vagyok romantikus alkat, sokkal inkább kandisznós, 
haveri, leteperi, megissza-, élvezi-típus, de itt észre vettem a kéklő öblöket, a barát- 
ságos embereket. Még az antik és a bizánci kultúra építészeti emlékeit is olyan kí- 
váncsian nézegettem, fotózgattam, hogy Lilu elnevezett , kultúrbuzogánynak". Fel- 
olvasta nekem az útikönyvből: ez a Földközi-tenger harmadik legnagyobb szigete, 
hogy az itteni várak, erődítmények, falak 9000 év és számos nép történelmét tükrö- 
zik. A legenda szerint ezen a csodálatos mediterrán szigeten emelkedett ki a habok- 
ból Aphrodité, a szépség és a szerelem istennője, így joggal nevezik Ciprust a sze- 
relem szigetének. Ebben is egyetértettünk, ezért sokat gyakoroltunk, nehogy szé- 
gyent hozzunk a szerelem istennőjére. Ezt az álmomat úgy definiálom, hogy , de 
fini álom". 

Rengeteg zebezabát kajáltunk, előtte, közben és utána piáltunk ezt-azt. Mégis a 
keftékre emlékszek egyedül és tisztán, ami húsgombócokat jelent. Cipruson balra 
hajts van — egy párszor megtréfált minket. Aztán leültünk az útpadkára, elkezdtünk 
röhögni, hogy milyen nagy balfácánok vagyunk. Innentől kezdve egy darabig 
eszünkben volt a baloldali közlekedés. A bal kezemet is meg tudtam különböztetni 
a jobbtól. Most bal és jobb kapirgálóm van helyettük. 


Madeirára is elmenünk. A mintegy 57 km hosszú és 23 km széles sziget partvonala 
130-140 km. Területe még ezer négyzetkilométer sincs. Közepén húzódik egy 
hegylánc. A sziget legmagasabb pontja az 1862 méter magas Pico Ruivo. A csúcs 
alá autóút visz föl. Teraszos földművelés folyik, mert így az esők nem tudják 
lemosni a termést. Ezért vagy más okból rengeteg a kisebb-nagyobb vízesés; olyan 
a környék, mintha egy természetfilmet néznél. De úgy, hogy éppen a közepében 
vagy. Először nem tudtam, mi az a „levada”. Csatorna. Több szintben futva 
behálózzák az egész szigetet. Eredetileg a cukornádültetvények vízellátására 
építették őket — mai fő szerepük a banánültetvények kiszolgálása. A prospektusokra 
ma is emlékszek (nem vagyok én annyira buta tyúk). A legalább 1400 kilométernyi 
csatornából 85 kilométernyi megy alagútban. Van olyan, amelyik néhány 
kilométeres, mások tízméteresek. És minden levadának külön neve van! Na, egyet 
se tudnék mondani. 

Mi többnyire a síkságon tartózkodtunk, ahol az átlaghőmérséklet 20 fokon felül 
volt. A szigeten legfeljebb 250 ezren élnek. Szerintem paradicsomi körülmények 
között. Bár aki megszokja a kényelmet, a szépséget, a természet pompáját, annak 
eszébe sem jut, hogy örüljön neki. 

Banán, szőlő, cukornád, gyümölcsök, zöldségek, kosárfonás, hímzés, botanikus 
kertek, kápolnák, egykori tüzhányók maradványai... 


Elmúlt a naplemente. .., emlékezetem kihagy..., a jó pipi ilyenkor már aluszik... 
Valaki vagy valami összegyűjtötte a sötétséget, amely már olyan fekete, mintha az 
éj kellős közepe lenne..., holott ezt még egy tyúk sohasem látta. Lehet, hogy az éj 
leple alatt életbiztosítást kötök... 


Nem tudom, mennyit aludtam, de annyit biztosan, amennyit Tyúkországban előír- 
nak. A Napot vártam, hogy visszatérjen és a bódé résein bekukkantson. Már nem 
először figyeltem meg itteni életemben. Kezdetben az ég aljára egy piros pengecsí- 
kot rajzol, amely majd felvezeti a magasságba. Nem tudni, honnan tör elő, csak itt 
van, mindenre rátelepszik. Hígulni, foszladozni kezd, aztán átadja helyét a bátorta- 
lanul araszoló szőkeségnek... Jön a fény; a világosság elfújja a fekete árnyakat, 
mint ördögöt a tömjénfüst. És jön az idő...! Ki korán kel, aranyat lel? De hol az 
arany? Az arany idő és pénz is. A pénz beszél, a kutya ugat. Amelyik kutya ugat, az 
nem harap. Ebből következik, hogy az idő nem harap. De akkor minek van neki 
vasfoga? Csak úgy! Az időnek megvan az a rossz szokása, hogy csak akkor bizo- 

nyít, amikor mar késő. Tyúkagyunk az a szervünk, amellyel azt gondoljuk, hogy 
gondolkodunk. Ennyi nekük elég. Az emberi világban egyesek szerint az észt osz- 
tották el legtökéletesebben és egyformán. Közben a többség mindig meg akarja 
győzni a másik többséget, hogy neki egy kicsivel több jutott. 

Istenem, adj nekem nyugalmat, hogy elfogadhassam, amit megváltoztatni nem 
tudok; adj bátorságot, hogy megváltoztassam, amit meg tudok változtatni, és adj 
bölcsességet ahhoz, hogy mindig meg tudjam különböztetni egyiket a másiktól. Ez 
nehéz lesz, mert a tyúkélet olyan, mint amikor az ember kiáll hegedülni, és menet 
közben tanul meg játszani. 


Nórika kinyitotta az ajtót, és mi ugrándozva, szárnycsattogással üdvözöltük az új 
napot. Ez is tele lesz munkával. Egy tyúknak az egész napja azzal telik, hogy ösz- 
szekapirgálja magának a begyébe teendő falatokat. (Amikor homokban fürdik, áju- 
lás elől elhúzódik a ház mögé az árnyékba, vagy éppen tojást szül, az teljesen más 
dolog. Ez utóbbi szenvedéseimről majd szólok még máshol.) 

A Nap fénnyel árasztja el az egész vidéket. De számomra minden kis mozaikok- 
ból tevődik össze. Ezeket is csak úgy érzékelem, ha oldalra fordítom a fejem. Ha 
tovább lépek két tyúklépést, akkor látok egy újabb vidéket: harmatcseppeket a leve- 
leken, mellettük bogarakat. Muszáj léteznem, forgatnom a fejem! Csak így kerülhe- 
tem el, hogy ne érezzem magam nyomorúságosan! Egyébként csodálatosan énekel- 
nek a csízek, a rigók, a poszáták, csiripelnek a verebek... Igazi reggeli koncert van! 

— Csire-csire! Pi-pi-pi-p1!!! — hívogat Nórika reggelire. Búza-, kukorica- és árpa- 
szemeket szór. Kotkodálva csipegetjük. Előző életemben, ha egy töpörtyű leesett az 
asztalról, belerúgtam, vagy széttapostam mérgemben. Milyen jól jönne most né- 
hány kenyérmorzsa is! De ez se rossz ám, csak nagyon kell igyekezni, mert a többi 
tyúkságra ítélt bodegalakó felcsipegeti előlem. Van olyan, aki válogat. Nekem 
mindegy, csak tömjem a begyem. Az az enyém, amit becsippentek, a többi bizony- 
talan. 


Ennek a nagy háznak két terasza van. Az egyik a főbejárathoz kapcsolódik, a mási- 
kat pedig hátul, a kert felőli részen dugták el az utcáról kíváncsian nézelődők sze- 
me elől. És szinte egész nap egy hatalmas diófa árnyéka borítja... 

Nóra általában a hőség előtt, vagyis reggel és estefelé a kertben dolgozott, ka- 
pált, gyomlált, locsolt, kövekkel díszítette a gyalogút szélét; sohasem unatkozott. 
Igyekeztem mindig a közelébe kerülni. Ez nem volt nehéz, de néha rossz fát tettem 
a tűzre: rendkívüli módon szerettem csipegetni a karalábé fiatal leveleit. Mindig 
rám szólt: „Hess, hess innen, csúnya Pipi!” Szót fogadtam, és arrébb mentem ka- 
pirgálni. A bogarak, lárvák, kavicsok és egyéb tyúknak való étkek közül még né- 
hány különleges fűszál ízlett. Nem bántam; ha finom, legeltem, mint egy marha. De 
ha Nóra nem látta, akkor bizony bele-belecsipkedtem a napról napra egyre jobban 
pirosodó ribizlifürtökbe, vagy egyéb, általam kevésbé ismert kerti növénybe. 

Illetlenséget követtem el, de mondom, csak akkor csináltam ilyet, ha biztosra 
mentem, hogy nem veszi észre. Ne féljünk nagyot lépni, ha ez tűnik szükségesnek. 

Két kis ugrással nem jutunk át a szakadékon. (Ezt a bölcsességet a Főtyúktól hallot- 
tam.) 

Nem akartam, hogy megalázó módon elhessegessen; ezzel csak azt értem volna 
el, hogy máskor még a közelébe se enged. Amikor nem a kertben dolgozott, akkor 
a hátsó teraszon ült, és mindig foglalatoskodott valamivel. Varrt, babot, ruhát vagy 
rejtvényt fejtett, rakosgatott valamit, kihozta az ágyneműt szellőztetni, vagyis nagy 
székekre rakta. 

Én is ott serénykedtem a terasz közelében. Egyszer előreszaladt a kapuhoz — saj- 
nos nem tudtam követni. Valakinek kiabált az utcán: 

— Béla! Béla! Bali Béla!!! Állj meg! 

Nekem rögtön egy , másik" Bali jutott eszembe, amely a Kis-Szunda-szigetek 
legnyugatibb tagja. Indonézia 33 tartományának egyike; a tartományi főváros, 
Denpasar, a déli részén található. Bali szigete körülbelül három kilométerre keletre 
helyezkedik el Jáva szigetétől. Területe akkora lehet, mint egy kisebb magyar vá- 
rosé erdőkkel, mezőkkel, tyúkólakkal együtt. A Hatékony kutyaszánok építéséért 
S.A. Kft. elméleti kitalálója elnökének a feleségét Editnek hívták. Szívesen ecsetel- 
ném minden porcikáját, melyeket nem egyszer és nem kétszer, kézzel-lábbal fogha- 
tóan megtapasztaltam. Rá inkább szívesebben néztem, mint a Napba, mert még 
szemüvegen keresztül is úgy vakított, ahogy az a lúzer Lakoviski Dezső szokott a 
buta tyúkokról szóló vicceivel. Ezek a hülye tyúkok legtöbbször szőke nők, éltes 
korú anyósok vagy valódi pipik voltak, akiket a baromfiudvaron mindig elkapott a 
kakas. Talán csak kettőre emlékszem már. 

— Hogyan gépel a szőke nő? 

— Mint a sas. 

— Olyan gyorsan? 

— Nem. Úgy, mint a sas, vagyis néha-néha lecsap. 

A másik: 

— Honnan tudja a szőke nő, hogy ki fogják rúgni a munkahelyéről? 

= 999 

— A főnökétől kiviszik a heverőt. 


Na, utólag megítélve ezekért a viccekért Dezsőt én is minimum tyúkéletre ítélném! 
Én nem azt néztem, hogy egy nőnek milyen a haja színe, őt sem érdekelte az 
enyém, csak akkor, amikor játékosan összeborzolta. A bankkártyáim többet nyom- 
tak a latban. Szóval ennek az állati jó nő Editkének a külső és belső tulajdonságait 
most nem ecsetelem, nehogy ráismerjen a férje, Bíróházy Ignác. Ő volt az, aki mil- 
liókat szerzett a közhasznú társaságainknak, offshore cégeinknek, mert remek ta- 
nulmányokat, jelentéseket, pályázatokat írt, jó összeköttetései voltak. Így aztán mi- 
nimumként megérdemelte, hogy a nejét elvigyem egy tanulmányi kirándulásra. 
Még akkor is, ha nem tudott róla. Az se mellékes körülmény, hogy Bali szigetén 
egyetlen kutyaszánnal se találkoztunk. Káefténk pénzéből ennyit igazán fel kellett 
használnunk, hogy biztosak legyünk benne. Felelősségem teljes tudatában kijelen- 
tem, hogy a négy oldalnyi tanulmányom, amely ebben a témában született, egyér- 
telműen kizárja (a matematikai valószínűség-számítást is felhasználva), hogy ott 


20 


nem voltak, nincsenek és nem lesznek kutyaszánok. Káefténk tudományos bizott- 
sága igen magasra értékelte ezt a munkásságomat, mert esszémet 12 millió forinttal 
honorálta. Vizsgálhattam volna a sziget legmagasabb pontját, a több mint három- 
ezer méter magas Gunung Agung nevű vulkánt is, mely utoljára 1963 márciusában 
tört ki. Ha azonban abból a helyes premisszából indulunk ki, hogy vulkánkitöréskor 
eddig még sohasem használtak kutyaszánt, akkor fölösleges pénzkidobás lett volna 
egy axióma bizonyítása. Az én Editkém rajtam kívül azt kívánta, hogy bátorítsam, 
nem kell félnie: ott-tartózkodásunk alatt nem tör ki a Gunung Agung. Ha együtt 
voltunk, akkor nem kellett bátorítanom, ezért gyakran voltunk együtt. 


Amikor 2005-en Edittel Balin jártunk, népessége 3 151 000 fő volt. Pontosan em- 
lékszem a számra, mert az egyik számlámon is ennyi szerepelt euróban. Fontos 
volt, hogy melyik bankkártyámat használom. Ha összekeverem (tízből kellett vá- 
lasztanom!), elszúrhattam volna. Akkor angol fonttal kellett fizetnem, mert úgy a 
káeftének még spóroltunk is valamennyit. 

Állítólag minden balinéz két-három ottani nyelvet beszél, de hiába, mert mi nem 
értettük meg. Edit angol tudása viszont elégségesnek bizonyult. Nekem is van an- 
gol középfokú vizsgám, de az írásbelim másolásból, a szóbelim csak , hello!" -ból 
állt. Így aztán nem hamis a bizonyítványom, de a tudásom egy hangyáéval egyenlő. 

Edit imádta az ottani táncművészetet, festészetet és fafaragásokat. Képes volt a 
turisták kedvéért összesereglett táncosok közé bevonszolni engem, a botlábút, aztán 
úgy hajladoztatott, mintha én lennék a fősziget legnagyobb bambuszrúdja. Felké- 
redzkedett egy halászhajóra, ahol olyan elviselhetetlen volt a halszag, mint egy he- 
ringes konzervdobozban. Balinézül ismételgette a kifogott halak nevét, visítva ne- 
vetett, ha a halak kiugrottak a kezei közül. Na, aztán ezekkel a halas kezeivel fog- 
dosott engem is! De kibírtam. 


Krétára, Görögország legnagyobb szigetére is ellátogattam Edittel, aki azt szerette 
volna, ha körbemegyünk rajta. A 260 kilométer hosszúság és az 50-60 kilométeres 
szélesség nekem túl nagynak tűnt. Felszíne hegyekkel szabdalt. Nem volt kedvem a 
vezetéshez, jobbnak láttam, ha lehorgonyzunk egy helyen, Heraklionban. 

A tengerparti kép ilyen: pokoli szépségű és ugyanolyan hőmérsékletű strandok 
hatalmas zátonyokkal, festői öblökkel. Az év 300 napján perzsel a nap. Lenyűgöz- 
tek a halászfalucskák, a hotelek és panziók. Edit magyarázgatta, hogy itt született 
Zeusz, és minden egyéb kulturális dologról fel akart világosítani. Nehéz volt az ér- 
deklődés látszatát színlelnem. 

Egy magaslaton volt a szállodánk, lépcsőn, majd egy kis hídon lehetett a partra 
menni. A közelében volt egy banánültetvény, amit természetesen megnéztünk, és 
az all inclusive ellátásunknak megfelelően annyi banánt ehettünk a fáról, mint két 
csimpánz. Ennek ellenére igazi kultúrembert faragott belőlem, már amennyiben 
nem kellett banánevés közben makognom, és a fa ágain ugrálnom. Egy párszor jól 
becsíptünk a különlegesen finom és szemünk láttára turmixolt italoktól. Ilyenkor 
olyan rózsaszínűnek láttam a világot, mint kiszoromban szomszédunknak, Böbének 

a kendójæt. Lakosztályunkban már nem viselkedtünk holmi csendes, magamutogató 
banánnyelőként, hanem jól megadtuk a módját a majmok párzásának, és felfedez- 
tük szaporodásuk összes titkait. 

Edit élvezte a pompát, és nem volt nehéz azt képzelnem, hogy én is annak része 
vagyok. 


Milyen jó, hogy a szemétdomb mellett hatalmas árnyék van, és ott szabadon kapir- 
gálhatunk. Nincs tiltott zóna! Ma különleges napunk van, mert legalább öt mázsa 
zabszemet hordtak össze a szemét aljában. Ennyi talán a világon sincs! A Főnök- 
tyúk (szerintem beépített baromfi!) rögtön tudta, honnan van. Állítólag kulturális 
tréningen tanulták, hogy a diákoknak vizsga előtt és alatt úgy összeszorul a „tojás- 
gurítójuk", hogy még egy zabszemet se lehet ledugni rajta. Ezért aztán sok gyűlik 
össze. Mi meg felcsórikézziik... 


Nórának van két egyetemista gyereke. Annyit kell tanulniuk, hogy egyre szaporo- 
dik a zabszem. Na, ezt a rengeteget most valaki idehozta az éjjel. Ha ló lennék, ki- 
tartana vagy betartana két napig! Á!!! Tíz esztendeig. Csőrözünk, és közben min- 
denféléről karattyolunk. A Főnök nagyon büszke a múltjára. Ha igaz lenne, akkor 
nem került volna ide. Még kémnek se! A műveltségével, kulturális neveltetésével 
dicsekszik általában, de úgy, hogy másokat vérig sért vele. 

- Én nem akármilyen embercsaládból származok, ám! Innen van az 
intelloigenciám. Nem mindenkit nevelnek tejbe-vajba, lekváros kenyérbe takargat- 
va! Ne nézzél rám ilyen göcsörtösen a csipupás szemeddel, mert kiherélem... 

— Nem bírom tovább, kérlek szépen! Ne haragudj, de neked nem intelloigenciád 
van, még csak intelligenciád sincs, hanem végbélfolyásod, tojásgurigató-szűkületed 
vagy fenn-tündöklésed lehet. Mindig keresztbe-kasul töröd a tyúknyelvet. Ez bizo- 
nyítja, hogy nem vagy kultúrtyúk. Téged valahol kiköltött a keltetőgép, kiestél be- 
lőle, elkóboroltál, aztán bujdokoltál, amíg csirke lett belőled. Hát nézd meg! Az 
egyik szemedre vak vagy! De jól titkolod! A kaparóid meg repedtek! Sose kened 
be papsajttal a repedt sarkaidat? Vagy egyátaljába: jársz te mani-pedikűrös tyúk- 
hoz?! Nézd csak meg a bal kaparód sarkát! Én kimondom az igazságot és a gazsá- 
got is! Minden ember, vagyis tyúk értelmes, aki egyetért velem. 

A Sárga rögtön támogatott. 

— Most mit vagy olyan nagyra a kultúrházaddal, Főnök! Te ugyanúgy keresed a 
bogarakat, mint mi. És tudjátok meg, hogy hét évvel ezelőtt kiselefánt voltam, de 
azóta nem felejtek. A múlt héten nem te voltál véletlenül az, aki a kakukktojást toj- 
ta? 

— Ja, persze, ti még azt se tudtok tojni. Nekem egyedi...eggem van. 

— Tudod, mid van neked? Semmid! Te egy nagy gurba vagy. Kakas Bandi le- 
mondott rólad, mert más tyúkja lettél. 

— Hahha! Kotyi-kotyi! Tudod ki különbözteti meg a gurbát a görbétől? Az, aki 
akarja! Aki még ilyen piciaságokkal is telehasalja a böggyét. Mit akartok ti Kakas 

Banditól? Csőrötökre ne helyezzétek szavának nevét! Három háreme, három udvar- 
háza van itt a környéken! Nem jut ideje rám, oszt kész! 

— Ezt zabát ne nekem add be, pipikém, hanem neki — kotkodácsoltam. — Az ő 
dolga, hogy meddig tud számolni, de ő valóban kultúrkakas. Ha másból nem, akkor 
erőszakból és tiszteletből. Tudja rólad, hogy félretojtál. A kakukkal volt viszonyod, 
és azóta csak kis ovális, pöttyös izéket tudsz kigurítani magadból. 

— Így a jó, mert nem szenvedek annyit, mint ti. Én intelligenciálisan kicsit tudok 
kigörgetni. 

— Miről kotkodáltok eppen most la? — jött közelebb egy idegen pipi, aki meg- 
őrizte a négy házzal arrébb használatos baromlányi dialektusát. 

— Éppen jó, hogy gyössz, Kórica — örvendezett a Kendermagos. — Azt pofázom 
éppen ezeknek a fazéktöltelékeknek, hogy Kokri Jani a legszebb Jani a vidéken. 
Minden tyúknak körbeforog a gigája, ha meglátja. Aki meg nem hiszi el eztet, an- 
nak a tyúkszemére lépek. Aztat terjengetik rólam, hogy a Kakukk Pejkóval van 
iszonyom, vagyis nem az van, hanem viszonyom. De iszonyom van tőle, érted? 

— Kapisgálom én, nem vagyok gügye tyúkica! Aki kicsiket tojik, nagyobbat kí- 
ván — benne van a tyúkok alkotmányos ótvaras bögréjébe". Jogája van nekije hoz- 
zája. Tanultuk eztet az alkotmányozó trájningen. Hát te is ott voltál, barátném! Ne 
gurgulásszuk magunkat a pórtyúkság előtt, mert az már disznóság lenne. Azokat a 
büdöseket pedig utálom! 

Ezt nem hagyhattam kotkodálás nélkül. 

— Kórica! Annyit értesz te ezekhez a dolgokhoz, mint tyúk az inkubátorhoz. Ezt 
azok kárálják, akik nagyon magasan hordják a csőrüket. Olyan fentesen, tarcsák, 
hogy ott már nincs is semmi. Meg azok, akik szerint mindegy, hogy egy tyúk agya 
agyilag egy zokni vagy egy kis széndarab. 

— Én nem akárki vagyok, hanem Kórica! Láttam már többször, hogy a te gondo- 
lataid foszolmányai széjjele hevedereznek, és egész nap lótifutizol utánok, hogy ösz- 
szekapirgáljad őket. Oszt aztat képezelgeted magadról, hogy az eszed tokja elfér 
egy búzaszemben. 

— Igen, mert nekem sok eszemnek, sok tokja van, ezért sok búzaszemet nem a 
bögyemben helyezek el! Most pedig rálépek az olajadra! 

— Na, lépjél, lépjél! Veled még diskurzálni se lehet! Karmantyúdba szaladt a bá- 
torságod? Csak a hülye tyúkoknak van agresz-szíviik, ezért agresz-szívek. Elhiszed, 
vagy szétverjem a csőröd?! 

Kárálkodva szétszéledtünk, hadd kotkodácsoljon kedvére a két tahó főnöktyúki. 


Az új, gyalult deszkából készült félszer kisebb volt ugyan, mint a tyúkólunk, de kí- 
vül-belül jobban nézett ki. Friss szalma illata töltötte be a levegőt. Négy sarkában 
egy-egy forgáccsal bélelt kosár álldogált, és várta, hogy ki, mikor ül rá. Ez volt a 
tojóhely. Mivel egész állományunk öt tyúkból állt, ezért négyen egész nap tojhat- 
tunk volna Nóra asszony nagy örömére. Amelyik tyúknak azonban az a kötelessé- 
ge, hogy a tojásgörgetőjén szorítson ki egy fehér koncentrátumot, az tudja: ez annyi 
szenvedést okoz neki, mint kandúrnak a miskárolás. Egy nap többször tojni annyit 

jelentett volna, mint naponta többször szülni egy gyereket. Bába vagy szülész fel- 
ügyelete nélkül. Tök egyedül! 


Na, hölgyem, olvasóm, szeretnéd utánam csinálni csak azért, hogy Nórának örömet 
szerezz?! Most mondhatod: honnan tudnám én, az egykori férfi, milyen a gyerek- 
szülés. Hímnemű koromban Bea két gyermeket szült, de utána úgy örültünk, hogy 
képes lett volna megenni hat máglyarakást, én pedig meg tudtam inni két nap alatt 
húsz korsó sört. Ihattam volna többet is, de minek csináltam volna feltűnést, amikor 
a gyerek születése előtt bármikor ihattam pálinkát vagy unikumot is. 

Most pedig nőstény vagyok, aki tojást szül. Először olyan szűknek éreztem a 
tojásgurigatómat, hogy egy zabszemet se lehetett beledugni. 


Lehet, hogy Kukori Jani csak egy kontár, mert amikor meghúzta bennem a kilazult 
anyát, azt hitte, hogy ezzel rendbe tette a szerkezetemet. A nagy zsivány! Szerintem 
a gurigatómat összecsavarozta. Lajos haveremmel annyi idő alatt, amennyi ideig az 
első tojásomat szültem, három-öt korsó sört szoktunk meginni. És ez minimum egy 
órát jelent. 

Amikor a gurigatóm már olyan széles volt, mint a Duna meg a Tisza együttvéve, 
az összes belső alkatrészem a tollaimon akart kijönni. Kityegtem-kotyogtam kínom- 
ban. Az se vigasztalt, hogy a bajtársaim is nagyon szenvedtek a másik három vesz- 
tőhelyen. A Főnöktyúk mondta így. Az benne a logika, hogy itt kell elveszítenünk a 
tojásainkat. Most ő is itt szenvedett a vesztőhelyen. Kit-kodácsolt, mint egy közön- 
séges bakatyúk, forgolódott, hol keletre, hol nyugatra tájolta be magát. Hiába! Itt a 
földrajz nem segített! A Főnök is nagy bűnöket követhetett el ember korában: pa- 
nama, telkek átminősítése, adóparadicsomba küldött, elsikkasztott pénzek, elkótya- 
vetyélt új vagy régi állami ingatlanok, amelyek vételárának egy részét visszatolták 
talicskában; külön pénzekért kiadott építési engedélyek olyan területre, amelyek 
hatóságilag árterületnek minősülnek — ki tudja? 

Aztán egy kicsit összeszűkültem. Tojáscsövemet már csak akkorának éreztem, 
hogy kifért volna rajta egy háromszobás családi ház ikerajtóstul, ablakostul, az ösz- 
szes benne lévő bútorral együtt. Igen! Ez kész vesztóhely!!! 

Aztán már csak annyi idő telt el, amennyi alatt megfő egy buggyantott tojás, és 
kezdtem összemenni, mint a szivacs, amikor kinyomják belőle a vizet. A teljes ki- 
potyogtató szerkezetem (szervem?) normálisra zsugorodott össze. 

Lassan, fáradtan felemelkedtem, mint egy gyermekágyas anya. Kodácsolva fo- 
rogtam körbe, és többször magam alá néztem. Talán Böbe, a volt feleségem örülhe- 
tett ennyire gyermekünknek, mint én az első megtermékenyített tojásomnak. A 
negyven fokos testhőmérsékletem, és az izzó tojásgurítóm majdnem túzforróvá tet- 
te jövendőbeli porontyom puha burkát. Alul még folyt belőlem valamilyen ízléste- 
len ragacsos, nyálkás oldószer, de azért büszkén kodácsolva hagytam el a tojás- 
vesztőhelyet. 

A Főnöktyúk szívesen cserélt volna velem, mert még mindig fehér volt a taréja 
az erőlködéstől. Meglehet, hogy csak színlelte a kínlódást, és már régen kigörgette 

a kis kakukktojását. Isteni lett volna harom korsó sðr, de ennek híján kénytelen vol- 
tam kiinni az egyik iddogáló meleg, homokos, algás vizét. 

Aztán elkezdtem gondolkodni... Egy ilyen tyúk, mint én vagyok, már egy pohár 
sörtől a földön hemperegne! Én hasfájásában a holnapi tojást is megszülné. Sör he- 
lyett olyan tavaszi fáradtság tört rám, mint amilyen kimerültség eléri ősszel a le- 
gyeket. 


Karalábéleveleket akartam csipegetni, de nem fértem oda a csőrömmel, mert valaki 
nejlonzacskót húzott mindegyik szárára. Mi történt? Ez már nem az a kert, hanem a 
Mezőgazdasági Múzeum, ahol csak nézni szabad a termést? Úgy látszik, meg kell 
szoknom, hogy ebben az új világban nem érhetek el mindent, amit akarok. 

Érett ribizlibogyókat kapkodtam be egymás után, majd kisebb kavicsokat, füve- 
ket tömtem magamba. Lassan visszatért az életerőm. 


Egy tyúknak árnyékos helyen legjobb eltöltenie az időt. Ezért mentem a hátsó diófa 
alá, ahol mindig puha és nedves volt a homok. Mirigyeim úgy termelték a faggyút, 
mint sörivás után az ember teste az izzadságot. A sűrű tollpaplanom nem szellőzött, 
és ezt a tetvek nagyon élvezték. Előző életemben ugyan mondtam olyat, hogy „te, 
tetű tyúk!”, de azért nem lenne szabad így bosszút állni! Mivel a tyúk kimondottan 
utálja a vízben való fürdőzést, ezért használja a homokstrandot. Karmantyúimmal 
fellazítottam a talajt, majd amikor a hűvösebb réteget elértem, hasmánt elterültem a 
kis gödörben. Szárnyaimmal magam alá és egész testemre csapkodtam a homokot. 
A homokszemeknek be kell hatolniuk minden toll és pihe alá, fölé, mellé, hogy fel- 
szívják az összegyűlt moslékot a tetvekkel együtt. Behunytam a szemem. Amikor 
minden tollamat elborította a homok, és a testemen át elkezdett járni a levegő — na, 
az felért három korsó sörrel! Önkívületi állapotban voltam. 


Ha tyúk vagyok, akkor nő vagyok, és akkor ápoltnak kell lennem; ezért a taréjom- 
mal és a csőrömmel is turkáltam magamon a homokot. Eszeveszetten jólesett. Mint 
szőke nőnek a dicséret! Talán ahhoz lehetne hasonlítani, amikor a Holt-tengerben, 
pontosabban a tenger vizén feküdtem, és nem merült alá a testem. Az is ilyesmi 
volt, amikor a soros építész üzletkötője a hivatalosan megállapított és megverse- 
nyeztetett 500 milliós költségből visszapengetett nekem 12 milcsit a légkondis iro- 
dámban. De minden hasonlat sántít. Megvagyok én hasonlítgatás nélkül boldogan a 
homokban. Már csak ezért is érdemes volt tyúkká változnom. (Látod, amikor egy 
tyúk magán kívül van, milyen gügyeségeket tud kombinálni?) 


Egy másik hasonlattal élve, mintha én lettem volna Zsanett! Az ilyen nevű hölgyet 
az újonnan alapított offshore cégembe nem azért vettem fel, mert jobban ismerte a 
könyvelés titkait, mint egy apehellenőr. Ehhez a munkához megvoltak a kapcsola- 
taim. Zsanett a maga harmincegy évével égető tűz volt. Ha hozzám szólt, rám né- 

zett, megérintett, kihagyott a tudatom: mindent felperzselt bennem. Aztán olyan 
gondolatok, tervek szivárogtak elő, amilyeneket ő akart. Tudtam, hogy nem a kopa- 
szodó fejem és a növekvő pocakom miatt kedvelt, hanem a pénzemért. Persze nem 
tani. Természetesen mellszobrot! De csak olyan helyen, ahol még adnak az ilyen 
hagyományos erkölcsi normákra. 

Mindegy. Szobor nélkül is jól elvoltunk egymással a Kanári-szigeteken. 
Maszekben utaztunk, nehogy valamilyen ismerőssel találkozzunk. Ez azért lett vol- 
na cikis, mert Zsanett egyik cégünk ügyvezető igazgatójának az unokahúga volt. 
Csak ketten tudtuk, milyen viszony van közöttünk az ágyban és a heverőn. 

Szerencsére rokonaival nem állt szoros kapcsolatban. Már süldőlány korában se 
hagyta, hogy beleszóljanak a magánéletébe. Úgy tudott nézni és mosolyogni, hogy 
még az oroszlánidomárt 15 megszelídítette volna. 

Nem tudom, hogy ezzel a tűzgolyó módszerével másra hogyan hatott, de általa 
reggel, délben és akár késő este is férfinak éreztem magam. A munkahelyen kívüli 
együttlétünk legnagyobb csúcsa a Kanári-szigeteken magasodott. Elvárta, hogy na- 
ponta kétszer is eljátsszam a gáláns lovag szerepét, ha már egész nap úgy viselke- 
dik, mint egy epekedő, velencei nászutas asszony. 


Egyszer egyedül menten be a vízbe megmártózni. Tempóztam néhányat. Még mie- 
lőtt a teljes erőtlenség kiütközött volna rajtam, kivonszoltam magam a partra. Leg- 
nagyobb megrőkönyödésemre nőm mezítelen felsőtesttel napozott. A mellettünk 
helyet foglaló családapa a keresztrejtvény helyett inkább a domborzatában kereste a 
vízszintest és a függőlegest. Na, akkor dühös lettem. Felvetettem vele a bikini fel- 
sőjét. Még hogy más az én nőmön legeltesse a keresztrejtvényét! Hiszen ez a lát- 
vány csakis nekem jár! Körülnéztem. Ami igaz, az igaz. Vagy öt méterrel arrébb 
heverésző csajnak talán még Zsanettnél is jobb cickói voltak... De ez akkor is más: 
Zsanett az enyém! Ennyi birtoklás csak kijár egy férfinak. 


Ott ért az a kellemetlen hír, amit P. C. küldött egy emilben. A Hoffner-care S. A. 
cégem véletlenül belebonyolódott a magyar kereskedelembe. Mint offshore cégnek 
nagy ívben ajánlatos elkerülni az ilyesmit, de én csak papíron irányítottam. Fél mil- 
lió áfát, késedelmi pótlékot, büntetést követeltek tőlem. (Tőlünk, hiszen nemcsak 
én voltam a bizniszben.) Fogalmam se volt, ki mibe és hogyan kevert bele. Nem 
szabad újat húzni az adóhatósággal, ezért kértem, hogy a közösen használt egyik 
számlánkról P. C. azonnal utalja át az összeget. Nála voltak a papírok, jobban tu- 
dott mindent, mint én. Közös cimboránkhoz, S. Tónihoz fordult, aki szívesen pe- 
reskedett volna, hiszen ügyvéd volt. Ezért fizetik. De két milla őt 15 meggyőzte: 
egyszerűbb kifizetni az összeget, különben is van miből. Nem szabad magunkra 
hívni az APEH haragját. 

Erről nem beszéltem Zsanettel. Ha kérdezte, mit csinálok, mindig haveri levele- 
zésre, céges ügyekre hivatkoztam. Jobb volt ez így, mert ha tűzgolyóként végig- 
gördült volna a laptopomon is, akkor teljesen elszakadtam volna a külvilágtól. 

A ház elótt egy fekete Opel állt meg. Nægyen szálltak ki belóle. A nyari meleg elle- 
nære öltönyt és nyakkendőt viseltek. 

Nóra éppen az udvaron keresztben kihúzott szárítóra akasztgatta fel a nagymo- 
sásból kikerült ágyneműket. Feléjük fordult. 

— Keresnek valakit? Házat akarnak venni? A szemben lévő éppen eladó. 

Válasz helyett a vendégek köszöntek, majd bementek a félig nyitva hagyott kis- 
kapun. 

— Bejönni bejöttek, de ez a ház nem eladó. Nálam most nagymosás van, óriási a 
felfordulás! Kifolyt a mosógépemből a víz, másfél óráig szedtem vödörbe a padló- 
ról. Egyébként kik maguk, és mit akarnak? 

Ketten igazolványt mutattak (vagy inkább jelvény volt az?). 

— Ön Előváriné Sevelák Eleonóra? 

— Igen. Ismernek valahonnan? Jaj, Istenem! Én nem csináltam semmilyen tör- 
vénytelenséget! 

— Nyugodjon meg, asszonyom, teljesen másról van szó. 

A tisztaszobába vezette őket, ahol alig érződött a kiömlött, mosóvíz bűze, mert 
elnyomta a vázában lévő rózsák illata. 

Nórának nem volt ínyére ez a gyors bevonulás, máris elkezdett védekezni. 

— A férjem, Elővári Koczka Ferenc nagyon rendes ember. Délben meg este iszik 
egy kis sört, mert tikkasztó a hőség. Kömúvesnek segít az uram, jó, ott is megissza 
a magáét, de kiizzadja ilyen nagy melegben. Békés természetű. Soha egy ujjal nem 
nyúlt hozzám... — Kissé elvörösödve hozzátette: — Biztosan értik, hogy nem ver, de 
azért persze, hozzám nyúl, meg én 1s..., ha értik, miről beszélek. Soha életében 
nem lopott semmit. Vagy azért jöttek, mert tegnapelőtt az utcán talált egy üveg fel- 
bontatlan sört? Lehűtöttük és megittuk. Nem tudtuk, hogy ki vesztette el. 

A négy férfi között volt egy alacsonyabb, kopaszodó, szemüveges is, aki megun- 
ta a fölösleges mentegetőzést, és nagyon udvariasan félbeszakította. 

— Asszonyom! Szeretné tudni, miért vagyunk itt? Ha igen, akkor engedje meg, 
hogy elmondjuk. 

— Jól van, jól van! Megkínálhatom magukat körtepálinkával? 

— Köszönjük, mi nem ihatunk szeszt munkaidőben, de egy-egy pohár hideg vizet 
szívesen elfogadnánk. 

Nóra térült-fordult, és fehér tálcán hozta a frissítőket. A vendégek szinte egy- 
szerre nyúltak a poharak után. A kopaszodó férfi megköszönte, majd arra kérte a 
háziasszonyt, hogy hallgassa végig őket, ne szóljon közbe. Csak a legvégén kér- 
dezhet. 

— Tudjuk, hogy teljesen szabályos körülmények között néhány nappal ezelőtt 
vett öt tyúkot. A mi cégünknél dolgozó kollégánk adta el önnek viszonylag olcsón. 
Ne ijedjen meg, nem akarjuk visszavenni! Itt jó helyen vannak. Ezek nem közönsé- 
ges jószágok, ezért pontosan kell őket etetni. Vigyázzon, nehogy elkóboroljanak, 
nehogy megtámadja őket valamilyen ragadozó! Levágni egyiket sem szabad! 

— Most már szólhatnék egyet? 

— Még nem! Amikor a kollégám felajánlotta ezt az öt jómadarat, akkor mi már 
mindent tudtunk magukról. Van a tyúkok között egy fehér, az külön megfigyelést 
igényel. Majdnem olyan, mint egy ember: érzelmei, gondolatai vannak, csak éppen 
beszélni nem tud. De ha előtte beszélnek valamiről mindent megért. 

— Már kétszer vagy háromszor belecsípett a fenekembe. Elnézést, hogy ilyet 
mondok, de ami igaz, az igaz! Ezt nem hagytam, hanem elkergettem. 

— Jól tette. Szerető gondoskodását nem kívánjuk ingyen. Maga, kedves Eleonóra 
asszony mint tyúkgondozó, havi 60 ezer forintot kap ezért tisztán, de be kell tarta- 
nia minden utasításunkat. 

— Hatvanezret?! Én?! Ezért a semmi munkáért? Maguk úgy szórják a pénzt, ami- 
kor az egész ország spórol? 

— Ez egy fontos kísérlet része. Mindkét félnek megér ennyit. Havonta kapja a 
pénzt átutalással. A számlaszámát tudjuk. 

— Akkor én most nyissak egy pipiiskolát? És mire tanítsam őket? 

— Tanulnak ők maguktól. Aztán nehogy pálinkát adjon nekik! 

— Ugyan már! Megisszuk azt magunk! 

— Mivel a férje munkanélküli. .., pontosabban álláskereső, feketén dolgozik... 
Mostantól kezdve együtt tevékenykedhetnek itthon. Ő megkapja tőlünk a minimál- 
bért tisztán. 

A kopaszodó férfi a táskájából elővett egy dossziét, majd papírlapokat emelt ki 
belőle. 

— Maguknak a Krőzus a rokonuk? Mit tartogat a kezében? Szerződést? Hát per- 
sze, hogy aláírom. 


Én a bokrok mögül néztem, ahogy a fekete kocsiból kiszállt négy férfi. Rövid be- 
szélgetés után Nóra bevezette őket a házba. Figyelmesen tekergettem a fejem, hogy 
mindent lássak, netalán halljak, mégse vegyenek észre. Sajnos a bejárati ajtó előtt 
sem erősödtek fel a benti hangok. Visszamentem kapirgálni. Olyan szorgalmasan 
kapkodtam a férgeket, magvakat és apró kavicsokat, hogy teljesen megfeledkeztem 
az időről. Csak akkor figyeltem fel ismét, amikor elindult a fekete kocsi. 

Nóra visszajött. A kimosott, kiteregetett ruhákat igazgatta. Közelébe mentem és 
, megszólítottam": 

— Kot-kot-kot! 

— Na, jó, hogy itt vagy, te híres! Azt mondják, hogy te egy különleges pipi vagy 
a többivel együtt. Állítólag te azt is érted, amit beszélek. 

— Koo-koo-kotokot! — próbáltam helyeselni, de ez nem hasonlított az , igen" szó- 
ra. Csak ennyi jött ki a csőrömön. 

— Ezek az emberek, akik itt voltak, fizetnek nekünk azért, hogy vigyázunk rátok, 
etetünk benneteket. Különleges világ ez! Hallod? Érted? Anélkül is megcsinálnánk 
az urammal, csak tojjatok jó sokat! 

Ismét válaszolnom kellett, és ugyanakkor panaszkodnom, hogy milyen nehéz 
tojni. Persze tyúkcsőr nyelven regéltem el neki. 

— Mintha azt mondanád, hogy tényleg érted, amit mondok. 

Úgy néztem fel rá, mint egy templomtoronyra. Aztán felrepültem a lépcső kor- 
látjára, hogy jobban lássam. 

— Gyere le onnan, Pipi! 

Máris visszarepültem a földre. 

Nóra viccesen ingatta a fejét, és azt mondta, hogy a végén kiderül, tényleg értem, 
amit mond. Aztán megjegyezte: ha olyan okos vagy, akkor mutasd meg, hová tojtál 
ma! 

Biztatóan előreszaladtam a gyalogúton; meg-megálltam, és kotkodálva hívtam, 
hogy kövessen. Utánam jött, és kérdezgette, mit akarok. De csak tyúkcsőr nyelven 
tudtam válaszolni. Bementünk a fészerbe. Felugrottam arra a kosárra, amelyben a 
tojásgurigatómon kiszorított fehér anyag volt, majd leugrottam róla. 

— Most azt mutatod, hogy ezt te tojtad? 

— Kokokok-kotkot. 

Megfogott, felemelt, körbeforgott velem. Boldog volt. Nagyon boldog! Miután 
letett, forgott a bodega, és azt kérdezgette minden deszkája, hogy fiú vagyok vagy 
lány. Nem akartam kotkodálni. Hadd örüljön Nóri minden bordája és a bodega 
minden deszkája! Hogy én úgy éreztem magam, mint akit kicentrifugáztak, annak e 
hallatlan örömözönben nem volt jelentősége. 


Kapirgáltam, hogy a betevőmet megtaláljam. Hirtelen egy csillogó, kavicsszerű 
dolgot vettem észre a jobb karmantyúm alatt. Bekaptam. De úgy kiköptem, mintha 
bomba lett volna, mert szörnyen kezdett kiabálni. , Jaj, ne bánts, én se bántok sen- 
kit!!!” Kotkodáltam ijedtemben, majd megjegyeztem, hogy nyugodj meg, túl nagy 
falat vagy nekem. Aztán nem biztos, hogy érdemes lenne szétvernem a csőrömmel. 
Semmi hasznom nem lenne abból a néhány üvegszilánkból. Csak akkor ugrott be a 
tyúkeszembe, hogy pipi nyelven beszél velem. 

— Én egy különleges szerkentyű vagyok. A nevem Spyware, vagyis Szpájwer, de 
egyszerűen féregnek is neveznek.... De aztán nehogy mégis megegyél...! 

— Én szeretem a férgeket. — Balra fordítottam tarajos fejemet, és láttam, hogy ez 
a kő csillog-villog. Talán ékszer? Csirecsirének egyik fülbevalójából esett ki? 

— Köszönöm, hogy nem nyeltél le. Hívnak még engem Trójai Falónak, 
Rootkitnek, Keyloggernek, mert át tudom venni a számítógépek irányítását. 

— Mivel nem bántottalak, te féreg, most teljesíted három kívánságomat, mint a 
mesében szokás? 

Hatalmasokat szuszogott, hogy meg tudjon szólalni. Ez a kő egy élőlény! Beszél, 
gondolkodik, indexel, talán még járni is tud. 

— Én Hófehérke vagyok. Te ékszer is vagy? 

— Nem vagyok ékszer. Egy kémprogram vagyok, titokban terjedek, szaporodok, 
járom a világot, egyik gépről a másikra küldenek. Közben nem lát senki, én pedig 
adatokat gyűjtök. Eljuttatom a gazdámhoz. Lehet, hogy a sok száz millióból csak 
kettő kell neki. Minden számítógépben vannak ellenségeim, a keresők. Meg akar- 
nak fogni. De én már olyan ügyesen tudom változtatni az alakomat, a kiterjeszté- 
semet, az álcámat, hogy nem tudnak elkapni. 

— Az előbb még azt mondtad, hogy féreg vagy. Olyan jól hangzik. 

— Csak a rossz emberek neveznek így, mert adatokat szerzek róluk, és meg tu- 
dom bénítani a számítógépüket. Tehát én mű féreg vagyok. 

Értetlenül nézett rám, én pedig csalódottan rá. Ez azért is furcsa, mert valójában 
nem láttam a szemét, mégis nézett. 

— Ez egy nagyon hosszú sztori, majd egyszer elmesélem, de most dühös vagyok, 
és ennek egy buta tyúk az oka. 

— Ejnye! Vendégségben vagy nálam, és szidalmazod a fajtámat?! 

— Nem! Én arra a nőre gondoltam, akinek a laptopjában letöröltem a merevle- 
mezt. 

— Annál inkább! Egy igazi nőt nagy illetlenség buta tyúknak nevezni! Egy nő se 
buta, mert ember, és minden tyúk okos! Értve vagyok? 

A Szpájver arra kért, hogy csempésszem be Csirecsire valamelyik szobájába, 
ahol a számítógép van. Közelebb vittem a csőrömben a bejárati ajtóhoz. Hibátlanul 
meg tudta állapítani, hogy a komputer a nappaliban van, a kertre nyíló ablak mellett 
egy asztalon. 


Váratlanul kinyílt az ajtó, alig tudtam oldalra lépni, a két női láb majdnem belém 
rúgott. Csirecsire biztosan nem nézett a lába elé, ezért nem vett észre. El se tudtam 
volna képzelni, mi történik, ha rálép a tyúkszememre! A félig nyitva hagyott ajtón 
úgy surrantam be, mint egy gondolatvillám a tyúkeszembe. Nem volt egyszerű fel- 
mérni azt a hatalmas lakást, amelyben ötszáz tyúkbodega is elfért volna négyszáz 
tojókosárral együtt. A Szpájver fénynyalábjával két oldalt mutatta az utat. Az író- 
asztalnál felrepültem a székre, majd az asztalra. A fénylő kövecskét letettem, és uc- 
cu neki, futottam vissza az ajtóhoz. Nem akartam, hogy Csirecsire észre vegyen. 
Közben a nagy félelmem miatt annyira ingerelt az ürítési ingerenciám, hogy bárme- 
lyik pillanatban nagyon ízléstelen dolgot követhettem volna el. Ezen már kint akar- 
tam túlesni. Ahogy villámcsapásként rohantam kifelé, az ajtóban éppen letiszteltem 
Csirecsire lábszárát és bokáját. Hiába, a tyúkok ura így akarta! Én nem! Úgy szed- 
tem a kaparóimat és suhogtattam a szárnyaimat, mintha én lennék a cinegék feje- 
delme. Ez az ajtóban történt manőver megbocsáthatatlan. Ezért szigorúbb barom- 
fiudvarokon nyakátvágás, tollfosztás, koplaltatás, bezárás jár. Ehhez jön még a for- 
ralás vagy az izzó zsírban való sütés. Majd beépülés az emberi testbe, ahonnan még 
jó magaviselet esetén sincs menekvés. 


Kirohantam a kert végébe, ahol egy sövénykerítés nőtt. Behúzódtam az egyik nyí- 
lásba, kidobtam nyelvem, és végre kotkodálni mertem. A sövény mögötti gazdaság 
udvarán millió pulyka kezdett el vitatkozni velem. Nem hiszem, hogy értelmes er- 
kölcsi vitát folytattunk volna az állatok vagy az emberek etikai kódexéről, mert 
nem értettük egymás nyelvét. 

Bocsáss meg nekem, Csicsere! Én buta tyúk vagyok, aki még szervezete műkö- 
désének emésztési és egyszerű ürítési problémáival sincs tisztában. 

Átláttam Kakas Jani udvarába. Úgy járt-kelt a szemétdombon, mint egy fejede- 
lem, A feje taréjával együtt akkora volt, mint egy vörös zászló annak idején, amit 

kisgyerekként a május elsejei felvonulásokon büszkén lengettem. Sugárzott belőle 
a hím sovinizmus. Mindenki az alattvalója lehetett, amikor csak akarta, sőt akkor 
is, amikor kapirgált. A tyúkok csak azt csirkézhették össze, amit Jani kikapart ne- 
kik. Természetesen a tyúknők csak a második lépésben jöhettek Kokri után, mert a 
legszebb vámot előbb ő csipegette fel. Milyen jó, hogy nekünk nincs Kokri Janink! 


Nem tudom, mennyi idő telhetett el. A pulykák a maguk elmezavaros hangzavará- 
val, evéssel és ivással voltak elfoglalva. 

A begyemben alig maradt néhány kavicsocska, és már nagyon szerették volna 
összeszúzni azt, amit bekapok. A még most is remegő karmantyúimat a szemét- 
domb felé irányítottam. Kollegináim gömbölyödő bögye alapján kénytelen voltam 
megállapítani, hogy Csire néni napi utolsó etetésének magvait már felkapkodták. 
Napnyugta előtt még meszet csipegettek a melléképület faláról. A beton etetőplacc 
mellett találtam meg a Kendermagost. Amikor meglátott, abbahagyta a csőrözést. 

— Na, te elveszett jószág! Jól elkódorgáltál! Hagyok neked alamizsannát. Nem 
laksz vele jól, de ha kinyitod a csipás macska szemeidet, megtalálod a neked ma- 
radt gabonaszemeidet. Csirézzél, hátha máskor vakerolod majd az időt! Csire na- 
gyon hívogált, biztosan ki akar végezni a konyhai vesztőhelyen. 

Döbbenten kérdeztem vissza: tényleg ezt mondta? 

— Ezt, persze nem így, de olyan preciziáns volt, mert csak te nem csekkoltál be 
egyedül. Ötig pedig még én is el tudok számolni. Tudom, hogy mennyi a négy tyúk 
meg az öt tyúk. 

— Ezt is tanultátok a tréningen? — gúnyolódtam. 

— Na, ja! Hófehérke! Hol evett meg a fene, ha már itt nem evett? 

— Ez az én privát szférámhoz tartozik. 

— Micsoda külföldi nyelv! Csak nem küldtek el kulturális tréningre? 

— Ez is privát szféra! 

— Akkor rivátoljál magadnak, engem meg hagyjál meg formálatlannak. 

— Talán informálatlannak...!? 

— Kot-kot... Nekem tréning nélkül is nő az agyvelőm üsttartalma és 
érfogatminősége. Különben te tégla vagy, hogy ilyen dolgokat tucc? Na, és azt 
hallád-e, hogy egyet kell aludni, és papramorgót kapunk Csirecsirétől? 

— Hallám eztet én is. — Igyekeztem alkalmazkodni a sokszor kibírhatatlan és kö- 
vethetetlen stílusához. Fogalmam se volt, kik, mikor és milyen tréningeket tartanak. 
És mi az a papramorgó. 

— És azt sunyáltad-e, hogy megaligyókat is adnak majd kicsi krémkockával? — 
kérdezte a Kendermagos. 

— Nem gugyerálhatok mindent én se, de jól hangzik. Egyébként neked fogantyúd 
sincs ahhoz, hogy a tyúkagyam bal parcellájában van az eszem tokja, amit belülről 
megvilágít a szókincsem. 

— Na, ez olyan gügyögés volt, hogy ennek kivizsgálására bizottságot kell alakíta- 
nunk. 

— Minek? A bizottság a pipik olyan csoportja, akik külön-külön nem tudnak csi- 
nálni semmit, de együtt el tudják dönteni, hogy nem lehet csinálni semmit. 

Ezt a magas szintú agyfuttatást már nem bírta ki, inkább odébb tæblábolt. 

Es ekkor olyan váratlanul, mint Kokri Jani szokott, megjelent Csirecsire. 

— Te haszontalan Hófehérke! Úgy megijesztettél! Már azt hittem, hogy ellopott 
valaki. Bizony, akkor hatalmas kár ért volna minket! 

Kedvesen dorgáló volt a hangja. Köténye zsebéből kukoricaszemeket vett elő, és 
a tenyerét felém nyújtotta. Gyengéden csipegettem belőle, nehogy véletlenül fáj- 
dalmat okozzak neki a csőrömmel. Ha nem lettem volna olyan éhes, és legalább 
akkora szívem lehetett volna, mint egy embernek, akkor nyilván tudtam volna sírni 
ettől a kedves kínálástól. Így azonban nem lett volna értelme hálakönnyeim produ- 
kálásával erőlködnöm. 

A másik zsebéből finom búzát kaptam. Talán csak a banán ízlett ennyire Edittel 
együtt; csőröztem, csőröztem, versenyre kelve magammal, de biztos voltam abban, 
hogy én győzök. 


Nem tudom, hogy egy tyúknak pontosan hol van szíve, hány grammot nyomhat és 
egyebek, de olyan szívből jövő, testemen is túlcsorduló érzelmek keletkeztek ben- 
nem, amelyek már-már ismét emberré tettek. Jó emberré ! 

Miközben felcsőröztem a magvakat, lesütöttem a szemem, a fülem és a taréjom, 
majd gyengéden Nóra lábaihoz szorítottam a tollazatom, Egy tyúk nagyon utálja, 
ha simogatják, mert nem macskaszőrű. Ha azonban egy tyúk simogat meg egy nőt, 
az nemhogy kellemes, hanem egyenesen fenonormális. Nóra megfogott, a magasba 
emelt, szemembe nézett, képembe nevetett, de ebben nem volt semmi sértő. Sót 
olyan kellemetes emóciók köröztek bennem, amelyek özönében párásság lepte el 
mind a két tyúkszemem. 

Nem, ez nem olyan volt, mint a szürkehályog, vagy az esti szürkület, amikor fo- 
kozatosan megfakul, majd elsötétedik minden. Napnyugta után például a Kender- 
magost pianínónak nézném, ha nem volna rajta annyi kender és nem volna olyan 
magas. Az egyetlen bajom az életemmel, hogy nem valaki más vagyok. Ha nem 
tehetem azt, amit szeretnék, azt kell szeretnem, amit tehetek. Csak úgy kerülheted 
el azt, hogy nyomorúságosnak érezd magad, ha nincs elég időd azon töprengeni, 
boldog vagy-e vagy sem. Elmentem gyorsan aludni... 


Hatalmas méretű tölgyfa íróasztalomnál ültem. Szerteszéjjel papírlapok, beszámo- 
lók, jelentések, statisztikák, kimutatások, banki egyenlegek. Az előttem lévő lapto- 
pon a Kajmán-szigeteken bejegyzett offshore cégeink adatai, éves kimutatásai, át- 
utalási megbízásai. Társtulajdonosom, Bakkelit Tomi a babájával (nem bánom: 
tyúkjával!) volt az állandóra kihelyezett igazgató. Formailag minden emiljét onnan 
küldte, de a valóságban két szobával arrébb székelt. Gyakran megesett, hogy én 
mondtam meg neki, mit írjon, de fordítva is megtörtént. Igen jó volt az összhang 
közöttünk. A magyar felügyeleti és ellenőrző szervektől el voltunk zárva. A Kaj- 
mán-szigeteken vezetett számláinkba csak nekünk, tulajdonosoknak volt betekinté- 
si jogunk. 

Virágoztunk, amit úgy kell érteni, hogy minden adómentes paradicsomban meg- 
jelentünk, ezért legalább 15-20 ilyen cégünk volt. Bizony nagyon oda kellett fi- 
gyelnünk, hogy mikor, melyik számlára, mennyit utalunk, és az honnan jött, hová 
megy tovább. Szerencsére a számítógép nyilvántartotta. 

A magyar cégeinkre és alapítványainkra hivatalosan két ügyvéd és három köny- 
velő felügyelt. Ügyes haverek voltak mindnyájan. Köztük volt Nemoda Tódor is, 
akinek érkezését Pirike (a titkárnőm és titkos szerelmem) jelentette be. 

— Picinyem! — búgott a hangja. — Lajcsi, a biztonsági őrünk jelentette, hogy a ka- 
pun belépett Tódor bácsi. 

— Picinyem! — válaszoltam kissé gúnyosan. — Ha én neked nem vagyok bácsi, 
akkor ő se az, mert egykorúak vagyunk. 

— Bocsika! Csak úgy kiszaladt a számon. 

— Oké! És ma este ráérsz? 

— Ha elmegy Tódor, személyesen, intim viszonyok között megdumcsizzuk nálad. 
Oké? 

— Oké! 

Letette a kagylót. 

Tódor két perc múlva benyitott. 

— Szia, pajtás! — köszöntött vidáman. Felálltam, és felé siettem. Megöleltük 
egymást. Nyakán egy jókora lilás foltot vettem észre, bár a gallér alól csak annyi 
látszott ki, mint jéghegyből a csúcsa. 

— Zsuzsa csinálta? — kérdeztem, és fejemmel a jéghegy csúcsára mutattam. 

— Nem, egy másik buta tyúk volt, aki még normálisan, nyomtalanul se tud izélni. 
Meg is kapta a magáét érte! De hagyjuk, nem ezért jöttem. 

— Nem mindegy hogy mire fekszel: nedves kőre vagy kedves nőre... — Ezt nem 
hagyhattam ki. 

Kérés nélkül leült a tágas sötétzöld fotelembe. 

— Benned és Pirikében van minden reményem... 

— Akkor megint átutalási problémáid vannak — állapítottam meg a diagnózist. 

A közgazdász és informatikus végzettségű titokminiszter éppen ekkor kopogott. 

Tódornak az volt mániája, hogy az adómentes országok offshore cégeinek bank- 
számlái nincsenek biztonságban, ezért az országból kijuttatott tőkéjét havonta- 
kéthavonta egyik adóparadicsomból a másikba utaltatta. 

Pirike bejött. Olyan fej-, láb-, kebel- és fenékmozdulatokat végzett, mintha ép- 
pen egy kifutón járna. Szerencse, hogy a munkáját is ilyen jól végezte, különben 
nem az irodámban, hanem máshol tartottam volna (el). 

Tódor egy vastag dossziét vett elő. 

— Nem lesz rá szükségünk, mert megnyitom a titkos postafiókomat, és onnan 
egyből le tudom hívni az összes adatot. Csak néhány egérvillanás cincogás nél- 
kül... És íme... Máris megjelent Tódor összes tranzakciója. 

— Melyik számláról, melyik országból, melyik cégtől melyik ország melyik cég 
számlájára és milyen összeget... Netalán összegeket ... szeretnél átküldeni? 

Teo arcán láttam, hogy ez a hosszú kérdéssor felfoghatatlannak tűnt számára. 
Közben Piri továbbgörgette az egyenleget a képernyőn, amit lehetetlen volt követ- 
ni. Ekkor Tódor a valaki(k) által összeállított listát a kezébe adta. Piri átfutotta. 

— Lichteinsteinben három cæged van. Melyikre gondoltál? 

— Már három van??? Ki csinálta nekem a harmadikat? 

— Az csak a te memóriádban lehet meg és a laptopon. Nézzük csak! A Melenge- 
tett Kutyaszán Corp. alvállalkozójaként 49 százalékos tulajdonviszonnyal hét nap- 
pal ezelőtt jött létre. 

Kicsit megijedtem. 

— Figyelj már, Piri! Ez a cég az enyém! Nem voltál itt a múltkor. .., én kísérletez- 
tem, de úgy látszik rosszul jegyeztettem be. 

— Mihelyt kiteszem a lábam, már probléma adódik? Na, lássuk csak, mit tehe- 
tünk! Jó, ne legyen az egész cég Teóé! Tudjátok, mennyi lóvét utaltam én már át 
nektek? Legyen úgy, hogy eladod Teónak a cég 51 százalékát, nekem pedig elaján- 
dékozod a maradék 49-et. 

— Most mit mondjak erre? — kérdeztem elgondolkodva. 

— Hát igent! — válaszolták egyszerre. 

Pirike értette a dolgát. Mostanában azon jár az agyam, hogy ez a nő meglehető- 
sen kifoszthatott, mert ehhez minden adat a birtokában volt. Ha így történt, akkor 
nincs sok kedvem újra emberré változnom. Vagy nagyon sokat kell még gyúrni a 
tyúkagyam, hogy elhiggyem: sok pénz nélkül is lehet jól és boldogan élni. Például 
Beával és két gyermekemmel. 


Itt van a hajnalrepedés. Minden nap újra meg újra hasad. A Kendermagos 
parancsnok szerint. Szerintem viszont zaj nélkül reped... Nem úgy, mint az én 
nadrágom vagy tíz évvel ezelőtt... Egy kerti partin voltam Engel Laciéknál. A 
havernek volt néhány építőipari cége, vagy tíz igazgatója, és állati sok haverje. 
Akkor még a kapós kakasok közé tartoztam, de ez ott nem számított, mert velem 
volt az asszony is! Mindenkit elkísért a párja, ahogy ez látszatországban oly 
megszokott és trendi. Na, rátérek a nadrágomra. A bográcsgulyás kóstolása közben 
le kellett hajolnom, és ez oltárira nem tetszett a nadrágom fenekén lévő varrásnak, 
mert gáztávozáshoz hasonló hanggal jelezte, hogy megadta magát. A gyárilag 
hangyaszorgalommal összetákolt cérnaforrasztás úgy elvált egymástól, mint 
Kaszner Józsi Szüli Ritától. Pedig már jól megvoltak együtt vagy három évig. Ez az 
én barna nadrágom őket kezdte el utánozni egy nagy hasadással, hasadékkal. 
Kifényesített emlékeim szerint a nacim se Ritával, se Józsival nem találkozott. 
Pontosabban a nacim néhányszor látta velem Ritát, amikor üzleti ügyekben egy 
presszóban vagy irodában tárgyaltunk. Ha ennek a barna nadrágomnak tetszett 
volna Rita szoknyája, nyilván jelezte volna. Hogyan jelzi egy nadrág, ha szemet vet 
egy csinos nőre? Hát ledobja magát! Mindezt csak azért meséltem el, mert akkor, 
gulyáskóstolás közben hasadás, nadrághasadás történt. Most pedig itt van egy 
teljesen más dolog, a hajnalrepedés. 

Nem tudom, hogy így tyúk állapotomban a jelenlegi testrészeim mit szólnának 
egy korty ánizs pálinkához, amelyik olyan könnyedén és lazán olvadna el a 
csörömben. Szerintem azt se tudnám utána karattyolni, hogy “kitty-kutty”, mert 
kinyúlnék, az biztos. 

Megboldogult emberkoromban vadászatok elótt már hajnalban elókerült a sok 
finom ital. Tudta mindenki, hogy különleges ízlésem és egyedülálló kedvenc 
pálinkáim vannak: ánizs, kökény, őszi- vagy kajszibarack. Mivel mások a 
hagyományos gyomorremegtetőket kedvelték, volt mit innom egész nap. Ha 
mellétrafáltam egy őznek, érdekes módon mégis kimúlt. Először azt hittem, hogy a 
sok pálinkától négy őzet láttam, és a négy fegyveremmel egyet eltaláltam. Aztán a 
nagyobb tudorok elmagyarázták, hogy az őzek, nyulak, fácánok, szarvasok és Isten 
egyéb vadállati teremtményei alig várják, hogy puskám puffanását meghallván 
azonnal kimúljanak. Így áldozták fel sikeremért magukat. Mások szerint ehhez is a 
havereknek volt közük. Én már olyan pozícióban voltam, hogy nem lőhettem 
rosszul. Valaki mindig követett, talán lőtt is velem egyidőben. És amikor megláttam 
az elejtett vadat, enyém volt a dicsőség. 

Most nincs szükségem semmilyen elismerésre, csak vízre. Ezért a fűszálakról, a 
bokrok leveleiről kell összeszednem a harmatcseppeket. Valamilyen öröklött ősi 
tyúkreflex alapján már az első naptól kezdve tudtam, hogyan kell a 
káposztleveleken összegyült vizet néhány csőrözéssel bebegyezni. 

— Annak a gondolatától is megrémülök, hogy igazi kisüstit nyeldeklek éppen, és 
minden tollam égnek áll! — szóltam félhangosan. 

— Akkor legalább könnyebben tudnának kopasztani — mondta a Vörös. Ő már 
reggel fürdött a homokban, és közben el volt ájulva magától. Ha gonosz lennék, 
nyilván egy forróvizes kopasztást kívánnék neki sok szeretettel. De nem vagyok 
rossz tyúk. Legyen minden pipinek örömteli napja a harmatvíztől, a tetvetlenítő, 
zsírtalanító fürdőtől, a kapirgálástól. Ez utóbbi szerintem olyan, mint egy 
tyúkvadászat. Persze ezt nem úgy kell gondolni, hogy tyúkokra lövöldözünk, 
hanem mi, tyúkok, karmantyúinkkal és csőrünkkel egész nap üldözzük a bogarakat, 
gilisztákat, Csirecsire néni elénk szórt magvait, a felcsipegetett kövecskéket. 
Vadászat az egész tyúkéletünk, mert küzdünk a megéhezésért. Minél többet 
csőrözöl, annál többet ürítesz, ezért az üres begyed hajt előre, fenn kell tartanod 
létedet annak virágzásában. Na persze ez nem menne Csirecsire szociális segítsége 
nélkül. Jaj, csak a keret el ne fogyjék! 


Nem tudom, hányszor láttam már, hogy itt a hajnalrepedés. Most már mindegy, 
mert beviharzoott a reggel. Eljött a szociálisan rászorultak megsegítésének idejében 
Csirecsire, és mondogatta, hogy “csire-csire!” Úgy néz ki, hogy ezzel a 
varázsszóval hív össze minden hátrányos helyzetű, bögye mélyéig éhes pipit. 
Gabonafélékkel segélyez minket. Nagyon jól kitalálták ezt a rendszert. Két három 
ürítésig csőrözhet mindenki. Aki kapja, az a nagyja, az apraja pedig marja. De nincs 
köztünk apraja. Egyformán rászorulunk a támogatásra. Szerintem ebből a sok 
magból lesz a tojásunk, és persze Kokri Jani búbolgatásaiból. Azóta is átrándult 
néhányszor a  birodalmunkba, hogy  megszerelje egyikünk-másikunk 
tojásgurigatóját. Hozzám nem nyúlt, mert bebújtam a szőlőtőkék lombjai közé. Az 
én tojásgurigatómat már egyszer elfuserálta, nehogy most meg még reparálni 

akarja! Azóta is nehezen bújnak ki a tojásaim. Olyan, mintha egy elevenszülő anya 
lennék. 


Már megszokták, hogy a csirkeólból való kijövetelemkor egy általuk ismeretlen 
ábrát kaparintok a homokba. Jelentése: "Reggelizni mentem, ha nem jönnék 12:30- 
ig, akkor ebédelni is.” 

Vége a beetetésnek, Csire elsietett. Az itatóhoz járulunk. Ha ember lennék, 
hívnám a tisztiorvosi szolgálatot, mert bizony ez a víz már csak há-egy-o, nem há- 
kettő-ó. Óh, de pocsék! 

Reggeli torna vagy ilyesmi következik, amikor szárnyunk csattogtatásával 
lerohanunk a kert végébe. Dolgozik bennünk az ősi ösztön, amikor még kívánatos, 
ennivaló vadcsirkék voltunk, és úgy repültünk, mint Bumba Jenci, akit Sóher Maca 
kirúgott, mert fel akart vele vergődni a zöld nemi ágra. 

Jólesik ez a mozgás. Azt képzelhetem magamról, hogy tudok repülni. Persze 
nem úgy, mint Jenci, hanem legalább annyira, mint egy áldott állapotban lévő 
nőstény macska a vadgalambra. Ezt is jó elképzelni, mert fantázia nélkül teljesen 
mechanikus lenne itt az életem. Most ismét ürítenem kellett. Elnézést, hogy 
bejelentettem, de a pontosság kedvéért hozáteszem, hogy minden órában átlagosan 
tízszer. Ez a művelet is nélkülözhetetlen része életem folyásának. 


Kendermagoska gyűlést hívott össze a trágyadomb oldalába. Nagyon élvezi, ha 
szónokálgathat. Ki nem állja, ha nem értjük a tájszólását. Mindenkinek van tájja, 
hiszeng ottang születék, és van szólása, mert kotokotodácsol, és ez nem minden 
tyúknál egy-, hanem másforma. Mondta ezt már néhányszor, mikor nem konyítottuk 
a mondását. 

— Egybehúltiink tehát, mert oszt én eztet parancsolám. Tudok ötöt megszámozni, 
látám, hogy mindenki elhozta a csőrét. Mámára nagy karmantyúzási elvetélkedőt 
hirdeték meg. Aki legszintvonalasan karmantyúzik, leggyorsaban és legtöbbet 
csőrikézik, annak vélem gyűlik meg az öröme. Egyedül alhat az ólban az egyik 
rúdon. Ez lesz a kitiintetménye. 

— De főnök, mi nem férünk el a másik fogantyún! 

— Összébb kel húznod magunk. Ez még nem a Paradicsom. Oda is csak azok 
jutányozhatnak be, akik a legkiválóbban karmantyúznak, fölmívelik a földet, és 
termésbe hajtják aztat. Mi most még csak építgetjük, karmantyúzzuk a 
Paradicsomot. Ha nem vagyok megértve, emeld fel a bal kaparódat! Ha meg 
vagyok értve, emeld fel mind a két karmantyúdat egyszerre ! 

Nem emelgettük a csülkeinket, csak kotyogáltunk csendesen. 

— Úgy karmantyúzzon mindenki, hogy figyelék, és már előre tudjék ki lesz a 
győzedelmes. 

— Te előre eldöntötted, hogy ki fog nyerni! ? — kérdeztem hitetlenkedve. 

— Én nagyon szorítok. Holnapra egy másik győzedelmeset jelölék ki. Ez így 
apszalajte mokráciás, ha nem így csinálni, lenne demokrati... Kuss! Meg-e vagyok 
értve?! 

Mindenki külön kotyogta, meg hát, de csak akkor ha egyszerre felemeled, mind 
a két karmantyúdat. 

A Kedermagos szálldicsált egy kicsit, szárnyait csattogtatta, közben néhány 
másodperecre felemelte mindkét karmantyúját. Szabad országban szabad tyúk 
szabad akaratából azt mond és azt tesz, amit szabad. 

Nem hitte el egyikünk se azt, amit a Kendermagos összehordott. Hogyan tudna ő 
napközben mindnyájunkat egyszerre megfigyelni? Fordítva hihetőbb, ha felváltva 
az ő kapirgálását követjük. Persze az ilyesmi nem éri meg a fáradságot, mert akkor 
nem tudunk a napi betevőnkkel lelkiismeretesen foglalkozni, és ez bizony csak 
félig telt zúzóbeggyel jár együtt. 


Kendermagos levizsgázott előttünk. Egyébként sem nagy tekintélye most 
cafatokban hevert a trágyadomb aljában. Ha lett volna hozzá gusztusunk, akkor 
megkapirgálhattunk volna a pökhendi módon kialakított, nagyhatalmi 
arroganciájának romjait. A tyúkok alkotmányának negyedig kaparintása így 
hangzik: "Ahol nincs semmi, ott van nekeresd." Így aztán vidám kotkodálással 
szétszéledtünk. 

A míting nyilván nem úgy végződött, ahogyan Kenderecske-Magocska 
Mórickával együtt elképzelte. Elvégre és mivégre: ez Tyúkország, tehát nem csak 
trágyadombból áll. 


Én szoktam álmodni, álmodozni. És más tyúkok is. Mégis probléma van. Nem tud- 
juk rekonstruálni emlékképeinket. Láttál-e már, hallottál-e már olyan pipit, aki 
kotkodácsol, és éppen kubai vagy krétai utazásáról karattyol? Mert ez jelent meg 
álmában. Igazad van, nem láttál, nem hallottál ilyet! A tyúkok valószínűleg azért 
nem tudják elmesélni álmukat, mert elfelejtik. Az a három-négy év, amíg egy pipi 
él, igazi nemzetalkotó munkával — tojáslerakással — telik el gyðtredelmesen. Ha 
közben mégis bevillanna neki egy-két emlékkép (saját magának emlékezne), akkor- 
ra már tollazatlan teste serpenyőben vagy fazékban fejezné be kaparólagos, 
tyúkmonyákos, pipileges életét. Divatban van a grillcsirke fagyasztása és fogyasztá- 
sa 15. De a halálnemekről, az emberi élet leleménytelenségeiről most inkább nem 
beszélek. 


Különleges eset, hogy az éjjel álmodtam, és el tudom mesélni úgy, mintha éppen 
most történne velem. Hogy ehhez a valóságnak valamikor volt-e köze nem tudom, 
de úgy éltem át, és úgy adom tovább, ahogyan visszapörgetem a lejátszómat. 

Egy kollégiumban laktam, ahol néha úgy főztek, hogy a macska elmenekült vol- 
na a konygaszagtól. Mi a lekozmált tejbegrízből mégis repetát kértünk, hogy tilta- 
kozásul kanállal szétlövöldözhessük. Büntetés járt érte. Nemcsak a saját ruhánkon 
és a becsületünkön esett folt, hanem az ebédlő falain 1s. Takarítás és falvakarás 
közben összedugtuk a fejünket. Megvitattuk az eseményeket. 

— Én Bözsét céloztam a sarokban, hadd forduljon ki a szeme. 

— Klárinak három gumót ragasztottam a hajába. 

— Marika meg nem vette észre és beleült. 

— Hogy lehet az, hogy nektek alig fogyott a tányérotokból? 

— Még te kérdezed? Fetelke! (Ez voltam én!) A repetád felét megetted, mert 
mindent felzabálsz, mint egy bélpoklos. Igaz, hogy a derekad olyan, mint egy dará- 
zsé, a bokád 1s cérnavékony, de olyan a hasad, mintha a hatodik hónapban lennél. 

— Kikérem magamnak! 

— Most már hiába kéred, nem adnak többet, vége a vacsorának. 

Lányok között voltam tehát mint lány. Aztán egy másik képsorra emlékszem vi- 
lágosan. 

Egy kötelező szilvaszedési akció alkalmával a kertben együtt hajlongtunk a fiúk- 
kal, és szedtük a lehullott szilvát. Mivel sokkal kevesebb konyhalány volt, mint 
szilva, ezért a kétszázötven diákot is megbízták ezzel a feladattal. Ezen a délután 
mély kivágású nyári ruhában voltam, mert valami fontos elfoglaltságról jöttem 
vissza. Bebizonyosodott, hogy nem ez a ruci nem megfelelő munkaruha ehhez a 
guggolós cselekménysorozathoz. A dekoltázst Isten úgy teremtette, hogy hajlongás 
közben betekintést engedjen a kebleimre. Egyik kezemnek azt az erőt adta, hogy el- 
eltakarjam a kivágást, a másiknak pedig, hogy a szilvaszedéstől összekoszolódjék. 
Egy idő múlva észrevettem, hogy István szemei gyakran legelésznek rajtam. Ez el- 
len először úgy védekeztem, hogy átmentem egy másik fa alá, de vizsla tekintetét 
oda is magával hozta. 

— Milyen érdekes, Fetelke, hogy te csak az egyik kezeddel szeded a szilvát, a tel- 
jesítményed mégis rekordokat dönt meg. 

— Mért csodálkozol, ez olyan egykezes munka, ez nem hegedű. 

— Nem akarod bepiszkolni a másikat? 

— Ez az én dolgom, de te meg csak engem bámulsz, és a rothadt szilvákat is ösz- 
szeszeded. — Ekkor sokadszorra egy marék szilvát a kosár mellé dobott. — Még cé- 
lozni se tudsz! 

— Legalább újból föl kell szednem. 

— Szóval te ennyire imádod a szilvát. . . 

— Meg tudnám enni! 

— És ki akadályozza meg? 

— Hát én, mert ha nem lenne mit felszedni, akkor nem imádnám. 

Ez a nyakatekert okoskodás csak arra volt jó, hogy kifejezze az irántam érzett 
szimpátiáját. Szabadidőnkben együtt sétáltunk, és az iskolai összejöveteleken igye- 
keztünk elérhető közelségbe kerülni. Ha Isten és mi is akartuk, megfogtuk egymás 
kezét. Ez a tiszta, plátói szerelem megszépített. 

— Olyan szép lettél, mint egy tegnap kifeslett rózsabimbó. 

— Te vagy a legszebb az internátusban és ötszáz méteres körzetében. 

— Van benned valami angyali. Ha Michelangelo élne, rólad mintázna szobrot. 

Volt olyan, aki rímbe szedte dicséretét és elragadtatását: 

— Eltűnt az összes ötvenéves ráncod. Nem értem, hogy csinálod? Lefogyott a ha- 
sad, meghízott a bokád. Olyan aranyos lett a kis pofád. 

István is költői lélek volt: 
„Fetelke! Hajad, szóke hajad, 
Mint a búza koszorúja, 
Szép arcodat homlokodat, 
Köriilfogja, koszorúzza. " 

Amikor karácsony előtt mentünk a vasútállomásra, fogtuk egymás kezét, és a téli 
tájban gyönyörködve arcunkat összedugtuk; a vonat füttyét várva figyeltük, aho- 
gyan párává dermedve találkozik a leheletünk. Aztán egyre közelebb kerültek a pá- 
racsomók, és amikor teljesen összeértek, megszűntek létezni. Sajnos István nagyon 
ritkán moshatott fogat, vagy éppen beléndeket evett, mert ekkora férfias bűzt nem 
tudtam elviselni, és szerencsére nem emlékszem a többire... 


Az egyik reggel Csire kinyitotta ólunk ajtaját, kiszórta a magvakat a placcra, majd 
gyorsan eltávozott. Olyan mohón csipegettünk, mint minden reggel. A Sárga azon- 
ban korábban végzett, és felrepült a szemétdomb tetejére, feltételezvén, hogy finom 
csőrikézni valót talál. 

Láttuk, hogy csippentett néhányat a domb tetején, aztán a tyúkok között meg- 
szokott pozitív riasztási kotkodálással magához hívott mindenkit. Eszünket a beto- 
non hagyva röpködve hódítottuk meg a csúcsot. Emberi tapasztalataimból kiindul- 
va meg tudtam állapítani, hogy valakinek a spájzában elromlott néhány befőtt. An- 
nak a tartalmát öntötte ki azt remélve, hogy büntetésből méltó helyre került. Mi 
persze azt gondoltuk, hogy ez a mi jutalmunk, hiszen értéke és íze felért a desszert- 
tel, a lakodalmi nyalánkságokkal. 

Hangos tetszésnyilvánítással válogattunk, bögyezgettünk a barackból, meggyből, 
szilvából. Darabokra volt vágva a gyümölcs nagy része, így egyben tudtuk lenyelni 
nagy fej- és csőremelgetéssel. Nem számítottunk arra, milyen döglesztő hatása lesz. 
Ez szó szerint értendő. Egymás után szédültünk le a csúcsról. Ki gurulva, ki fél lá- 
bon, nagy szárnycsattogtatás közepette. Én úgy estem le, mint egy ólomgolyó. A 
diófa alatti hűvösben találtam magam. 

Agyam motorja mintha másik dimenzióra váltott volna át. Úgy éreztem magam, 
mint egy számítógép, amelyik csökkentett üzemmódban indult el, de nem lehetett 
visszaállítani az előző napra, és nem működött minden programja. Csak azt láttam, 
amit a szemem elé vetített. Egy képernyő jelent meg kék háttérrel, piros betűkkel. 
„Berúgtál, barom! Hat százalék alkoholtartalom!" Mondjuk sörben kifejezve ez ta- 
lán normális, de egy befőttet igazán megszégyenít. És a tyúk a parány eszével nem 
tudja felfogni, hogy az igazi, alkoholmentes befőtteket nem a dombtetőn tartják! 
Inkább mentem volna vissza az ólba, és gyakoroltam volna az ábécé olvasását! 


A képernyőn megjelent a kedves feleségem, Bea, szeretett fiam, Alberth és szépsé- 
ges leányom, Loretta. Ő volt az, aki kimondta: — Apu, te úgy leittad magad, mint 
egy disznó! 

Nem kellett volna vitatkoznom, mert jelenlegi állapotomban és szókincsemmel 
úgysem tudtam meggyőzni. Sajnos nem voltam hajlandó befogni a csőrömet. 

— Ha tyúkanyó vagyok, nem ihatom le magam úgy, mint egy sertés, és ez sértés! 
Nem is ittam, hanem csipegettem, bö-bö-bögyörésztem, és nem olvastam el hozzá a 
használati utasítást, mert túlságosan apró betűvel írták. 

Albi rákontrázott. 

— Hát akkor a sárga földig leittad magad! 

Helyesbítettem, hogy , leettem magam". Tulajdonképpen nem tudtam, mit beszé- 
lek, mindig csak egy félmondat jutott eszembe, amit ki kellett mondanom; a csök- 
kentett üzemmód csak erre volt képes. Nem tollba diktált nekem, hanem csőrbe. 
Éppen azt sugallta, hogy a tyúkélet olyan, mint a motor. Be kell rúgni másképpen 
nem megy. 

A monitoron láttam, hogy lábaim felfelé állnak. Nem akartam elhinni. De azt 
még kevésbé, hogy négy lábam van. Mint egy disznónak. Semmi baj! Az ember 
gond nélkül olyan, mint a gazdátlan kutya. 

Bea, hűséges feleségem, értetlenül bámult rám, pedig ő volt a legértelmesebb 
köztünk. 

— Sose felejts el mosolyogni! — mondtam neki. — Még akkor se, amikor szomorú 
vagy. Lehet, hogy valaki beleszeret a mosolyodba. 

Példás családanyaként megszámolta a lábaimat, majd csodálkozva megkérdezte: 

— Melyik boltban tudok én neked két pár teljesen egyforma cipőt venni? Nem 
merek veled megjelenni az utcán, csak ha nyakörvet teszek rád. De ekkora kutyát 
még senki se látott. Egy tehenet pedig nem szoktak sétáltatni a város főutcáján. 

— Bizony, bizony! — bólogattam. — Bár zseni vagyok, de néha tényleg megbotol- 
hatok, ha négy lábam van, akkor is. Ez pedig nagy illetlenség lenne! 

Bea mindig ilyen praktikus, előrelátó lény volt, csak előző életemben nem érté- 
keltem eléggé. Sokszor gúnyt üztem belőle, napokig nem szóltam hozzá. Ugyanezt 
tettem a gyerekeimmel is. 


Egyszer Albi valamilyen bizalmas dolgot akart kérdezni. Sejtettem, hogy kamasz- 
korba lendült életében tapogatózás helyett konkrét fogantyút keres, ám még abban 
is bizonytalannak látszott, hogyan kezdje. Sürgős munkámra hivatkoztam, és arra, 
hogy majd később megbeszéljük. Ez a nap mindig a sohanapja maradt. 

— Türelem, türelem — nyugtattam Beát —, biztosan nyitnak majd négylábúaknak 
is cipóboltot, mert látod, hogy igény van rá. A kereskedelem pedig mindig figye- 
lembe veszi a vásárlók elvárásait. 

— Apu! — mondta Loretta elszörnyülködve. — Te szárnyas jószág lettél! Neked 
tollaid vannak! 

— Megtollasodtam — kotkodáltam ki magamból, s közben nevetni akartam, de 
hörgés lett belőle. 

— Ne hívjunk orvost? — kérdezte Bea. 

Albi azonban még a kérdésfeltevést is helytelennek találta. 

— Anyu! Most meg tudnád mondani, hogy milyen orvos nem röhögne ki minket? 
Egy állatorvos vagy egy családi orvos?! 

Bea széttárta a karját, ami azt jelentette, hogy valóban reménytelen eset vagyok. 

— Jaj, emlékszel még? — folytatta Albi. — Amikor kicsi voltam, egyszer kocsival 

mentünk az áruházba. Két rendőr leintett. Elég későn vetted észre őket. Kérték az 
igazolványait, közben megkérdezték, hogy ittál-e. Én mondtam, hogy persze, az 
előbb, és jó sokat. Ki kellett szállnod, hogy megszondáztassanak. Kihajoltam a ko- 
csiból, és úgy magyaráztam el, hogy ásványvizet ittál; a maradék ott van melletted 
a flakonban. Természetesen a szonda nem mutatott ki alkoholt. Utána mégis fejmo- 
sást kaptam: , Miért avatkozol bele a felnőttek dolgába?" , Szégyenbe hozol min- 
ket!" , Inkább hallgass!" Apu! Most kellene téged megszondáztatni! 

— Hagyjatok magamra! Elmúlik majd, és eldöntöm, mi leszek, ha nagy leszek. A 
fazékba megyek-e vagy a tévé elé ülök meccset nézni. Egyébként meg nagyon fáj a 
fejem, de így legalább tudom, hogy van fejem. 


Mind a két vagy inkább négy lábam az égnek meredt; hiába kalimpáltam, nem tud- 
tam talajt fogni. Mint egy légy, amikor befújják rovarirtóval, feldobja a talpát, és 
kapálódzik. Aztán valahogy a hasizmom jobbra forgatásával sikerült elérnem, hogy 
olyan testhelyzetbe forduljak, amely ugyan egy normális tyúkra nem jellemző, de 
mégis kényelmes. Mellesleg minden pipi csak egyszer dobja fel a karmantyúit, 
amikor meghal. Na, tessék! Én már feldobtam! Szerencsére a tyúkhalál kaszájának 
suhintását nem hallottam, és gyilkoló eszközét se láttam folyadékos szemeimmel. 
Jó, hogy nem volt festő vagy fotós a környéken, mert , oldalán fekvő Hófehérke" 
című képével nagy szégyent hozott volna rám. Elhelyezkedésem tehát tyúk- 
földrajzilag ellentmondott minden íratlan tollasmadár-szabályzatnak, de kényel- 
mesnek bizonyult. 

Nem tudom miért, de Bea, Loretta és Albi még mellettem álltak. Emlékszem, a 
gyerekeimmel ritkán találkoztam. Amikor reggel még aludtak, én már indultam ha- 
zulról, este meg már lefeküdtek. Egyszer a sors úgy intézte, hogy a kétéves Albi 
felébredése után nem az anyját, hanem engem pillantott meg. Kiugrott az ágyból, 
odarohant Beához, és kiabálva újságolta: , Anyuci! Gyere, nézd meg! Apuci is 1tt 
lakik!" 


Nehéz dolog a gyereknevelés. Ezért foglalkozott vele Bea. Tanári végzettsége volt, 
nem hagyhattam, hogy holmi bébiszittereket fogadjak fel. Ő az anyjuk, és ráadásul 
szakember! Később néha besegítettem, de még kettesben is nehéz volt nevelni őket. 
Az egyik hófogytában lévő Karácsonykor haveremet, Brandy Alexet kértem meg, 
hogy legyen a Télapónk. (A lánya kapott érte egy jó állást.) Mindent előre megbe- 
széltünk, elpróbáltunk. A gyerekeknek más elfoglaltságot adtunk, amíg díszítettük 
a fát. 

Alex nagyon tehetségtelen Mikulásnak bizonyult. Bent ültünk a nappaliban az 
előzőleg felállított fenyőfa és a rengeteg becsomagolt ajándék árnyékában. Lorettá- 
nak és Albinak elmagyaráztam, hogy a Télapó bácsi már járt itt, de pár perc múlva 
visszajön, mert szeretne velük beszélni. Addig ne nyúljanak semmihez. 

A hosszú csengetés után örömmel nyitottam ki az ajtót. 

— Helló! — mondta Mikuláshoz méltatlanul, és máris megbotlott a küszöbben. 
Utánakaptam. Ő a földön, bajusza a tenyeremben landolt. Beával felállítottuk, baju- 

szát észrevétlenül visszanyomtuk, szakállát megigazítottuk. Biztosan elfáradt már a 
Mikulás bácsi, mert sok csomagot és karácsonyfát hordott szét... Akkor kezdtük 
érezni, hogy körtét biztosan nem vitt senkinek, mert kibuggyant belőle a pálinka 
lehelet-buzgár. 

A gyerekek meg akarták gyújtani a csillagszórókat. Nem hagyhattam, mert a 
kilégzett alkoholtartalom biztosan berobbant volna. Kinyitottuk az ablakot, elhárí- 
tottuk a totális életveszélyt. , Szent beszédében? Alex Lorettát mindig Tündének 
Albit Attilának szólította, és így ömlesztette ki magából a rájuk egyáltalán nem illő 
jótanács-sorozatot. Szerencsére időben félbeszakítottuk, majd barátságos hátba ve- 
regetésnek tünő mozdulatokkal kituszkoltuk az ajtón. Kint a felesége várta a kocsi- 
ban. 

— Mondtam neki, hogy ne igyon annyit! — hárította el magáról a felelősséget Te- 
rike. Noha a két család jó barátságban volt, durván megmondtam a magamét. 

— Te is hülye, büdös krampusz vagy! — kiáltottam oda Terinek, aki ettől úgy ka- 
cagott, mintha forró lenmagot evett volna. Egy ilyen felfortyanás után is lehet vala- 
kinek nevetős ünnepe?! Micsoda silány igények! 

A gyerekek már az ajándékokat bontogatták. 

— Kérdezzétek meg apátokat! Ő szerezte a Mikulást. — Ezt úgy mondta, mintha 
egy boltban valamilyen selejtes árut vettem volna. 

— Apu! Hogy lehet az, hogy ennek a Télapónak ugyanolyan hatalmas aranygyú- 
rűje volt a jobb kezén, mint Alex bácsinak? — kérdezte Loretta. 

— Ugyanabban a boltban vették. 

— Apu! De ragyás volt az ökle, mint Alex bácsinak! A ragyát nem lehet boltban 
venni! — kontrázott Albi. 

— Hát igen! Azt a gyógyszertárban adják azoknak, akiknek szükségük van rá. 

— Én is ragyát akarok! Én is ragyát akarok! — kiabálták kórusban. 

— Nincs ragya! Elfogyott! Most rengeteg ajándékot kaptatok. Nézzétek csak 
meg! 

Közben Bea többször elmosolyodott; elfordult, nehogy észrevegyük, hogy jól 
mulat a párbeszédünkön. 

Hogy miért jutott a tyúkeszembe éppen most ez az eset? Biztosan azért, mert úgy 
nézhettem ki, mint Alex. Különbség azért volt: nem voltam Mikulás, Alex nem fe- 
küdt ki olyan hosszú időre, mint én, és nem lehetett ragyás a kezem. Még a négy 
lábam se! Vagy az a kettő... Különben azt se tudom, mi az, hogy ragya... 


Eltelt vagy harminc nap, míg kijózanodtam. Annyi volt az! Biztos! Tyúkországban 
csak én tudok számolni. A nagy bánatok, akárcsak a nagy örömök, megrövidíteni 
látszanak az időt; mindaz, ami erősen foglalkoztatja a lelket, meggátol bennünket 
abban, hogy számláljuk a pillanatokat. 

Na, akkorra már tyúktársaim is kihemperegték magukat, és elhagyták az összes 
dísztollukat. Ugyanis betévedtek a csalitba, és össze-vissza csapkodtak a szárnya- 
ikkal. 

— Te, nekem még most is olyan kénízű a bögyem, mint egy lepermetezett szőlő- 
levél. Szerintem ki kell derítenünk, ki akarta, hogy mérgezéstől dögöljünk meg — 

mondogatta a Kedermagos. 

— Ide vezet a mohóság! — magyaráztam tudálékosan. — Előbb nézd meg, mit 
csőrikézel fel, és csak utána zabigázzál! 

— Megnéztem! Hogyne! Megkóstolgatám. Ízre, szagra, alakjára, színére nézve 
olyan különleges vala, Mint Kakri Janinak a tojásgurigató-javítással együtt járó ér- 
zelmi világa. 

— Honnét tudod te aztat, hogy milyen az? — kérdeztem. 

— Hát csak képzelém, hogy nem szenved tiile, kölönben nem csinyáná. 

— Nono! Hát azér fizetik! 

— Fizetik?! Oszt mivel? 

— Nem tom. Kírdezd meg tüle! 

Éppen jött Kakri Jani. Nagyon bátor lettem, mert az a harminc nap, amit kiszá- 
moltam észvesztésemnek idejeként, felbátorított. 

— Kityikotyi, Kakri Jani! Megpipizhetem veled, miért gyöttél? 

— Ha arra célzol a csőröddel, hogy miért nem járdigáltam itt már vagy negyven 
napja, hát akkor pipikézhetek veled. Valaki eltorlászolta a kerítésbeli hézagot, ami 
a kert vígiben van derót meg a palánk alatt. Ott szoktam volt átbújdigálni. 

— Akkor nem igazolatlanul, hanem igazoltan hunytál a távolban — próbáltam 
kedvében járni. 

— Ha mondom, mondom! 

— Szépek a farktollaid. Mivel kolorizálod őket? 

— Homok sepri le a port, esővíz kolorizálja, a pitykelődés tornáztatja. 

— Gyüssz velem egy promenádra? — ajánlottam neki a többiek nagy meghőkölé- 
sére. 

— Jöszök hát! Gyöjjünk gyalogutasan! 

Elindultunk a kert vége felé a gyalogúton. Arra, ahol a pulykaólak találhatók. 

— Memorizálod-e még, amikor megszerelted a tojásgurigatómat? 

— Mit szereltem én meg? — kérdezett vissza. 

— Hát nálatok nem így kodálják a tyúkok? Amikor pitykelődtél rajtam... Na! Hát 
így érted? 

— Nyilván arra gondolászol, amikor megbimbóztam a tojásidat. 

— Ha felétek így mondják, akkor arra gondolásztam. Nohát, amikor egy Kokri 
felkarmantyúzza magát a tik hátára roskadásig, aztán bimbózik együtt a gondolá- 
juk. 

— Na, ja! Kotyi-kukeréku!!! 

— Tetszettem neked mint tyúknó? Ha igen, nem kellett volna úgy lerohangálnod 
engemet, mint egy állatot! 

Kokri Jani mintha nem értette volna minden szavamat. Hiába, na! Minden ház 
udvarán másképpen szól a tájszólás! 

Furcsán válaszolt. 

— Értve vagyol hát! De miről van szó? 

Hogyan magyarázzam el ennek a buta, himpellér, gőgös kakasnak, hogy nem ő 
az úr minden szemétdomb és tyúk hátának közepén? Hiába hiszi, hogy ő ébreszti 
fel a Napgolyót! 

— Arról van szó, hogy olyan mechanikusan dolgozol. Nincs benned egy fikarcál- 

nyi arisztokrataság, előkelőség, romantikus vonaglás, előjáték, utójáték és szótépés. 
Mondjam úgy, hogy a kedvesség úgy hibádzik belüled, mint tyúkmonyadból a vas- 
kályha? Értve vagyok már? 

— Nagyon vagyol! De inkább kapirgálnál, csőrikéznél, mint pitykelődnél. 

Nem hagytam magam. Egyenesen a taréjába mondtam durván: 

— Te lerohangálsz minden pipit, mint kandisznó a csordát. Nincs benned semmi 
élvezet, szépérzék. Azt hiszed, hogy az erotika egy kukacfajta, az esztétika pedig 
betegség. 

— Sokféle povedát hallikáztam már, de most nem vagyok megértve. 

Jobbnak láttam, ha másfelé vezetem beszélgetésük színtelen, szagtalan fonalát. 

— Te ezért a tojáscsíráztatásért kapsz pénzt? Ki fizet? Valamilyen kakas alapít- 
vány? Adózol utána? Nem azért kérdezem, mintha érdekelne. Értve vagyok? 

— Persze! Nem baj, hogy ilyen buta vagy, attól ebben a kertben még megélhetsz. 
— Atyáskodóan hozzátette: — Magocska, kövecske, gyógyfüvecske, férgecske, bo- 
garacska, tetűcske, kell neked. És természetesen kaparászka. Csak ennyi kell ne- 
ked, Tyúkocska. 

— Hófehérke a nevem! 

— Nekem nem mond többet a Tyúkocskánál. A havat pedig nagyon rosálom. 

— Misálod? 

— Utálom, gyűlölöm, meg nyáron nem látom. Értve vagyok? 

— Értve vagyol. 

Ez a Jani szándékosan nem válaszol a jövedelmével kapcsolatos kérdéseimre, 
vagy csak megjátssza előttem a hülye kakast? Az nem lehet, hogy ennyire tahó le- 
gyen! A sivatagfejűség párosodik a kakas foglalkozásával? Kérdezni csak attól le- 
het, aki felfogázza annak értelmét. Ha nem akar válaszolni, mondja meg nyíltan! 
Egyenesen a taréjomba! 

— Janikám! Értetted te egyáltalán, mi mindent kérdeztem? 

— Dehogy kérdeztél te semmit. Csak azt hiszed. Közben meg kapirgálódsz a ho- 
mokozóban. 


Nyilván ez azt jelenti, hogy kényes kérdések és válaszok nélkül is békésen éldegél- 
hetek itt a fazékba kerülésig. Utána már tökmindegy, ki mit kérdez, mert akkor már 
a tyúkot és a kakast elszerette a kés. Tyúkországban nincs felvilágosítás, sőt felvi- 
lágosodás sincs, itt még a sötét középkor uralkodik. Nappal is! 

Háborgott a lelkem magamban, anélkül, hogy körbejárta volna a testem, vissza- 
ugrott volna a helyére, és teljesen megvilágosította volna az agyamat. A lelkem 
megvolt, a tyúkagyamat is éreztem, de a fényessé tétele elmaradt. 

, Milyen hülye emberekkel vagyok körülvéve!" Hányszor törtem ki így vagy ha- 
sonlóan előző életem kanyarjaiban! Itt sem láttam eddig homo sapiens tyúkot! 

— Neked ki a Csire nénid? — kérdeztem váratlanul Janit, miközben egy puha kö- 
vet csiperkéztem darabokra. 

— Arra gondolsz, aki mindig csirézik? De sose mondja, hogy kotkodács? 

Érdekes ez a kakasféle okoskodás. Még jó, hogy Csire nem kukorékolászik! 

— Úgy hívják, hogy , Gyere ide, a fene vinne el!" Elég hosszú neve van. Csak 

egész kukoricaszemeket dobál elénk, aztán elhagyja a placcot, mert csak egy-két 
szórásig törődik a bögyünkkel. Egész napunk a megélhetés keresgélésével telik el. 

— Azért csak megéltek valahogy... 

— Sokan voltunk, nagyon fogyunk, mert jön az elfogás és a nyaktiló. A fazékban 
már nem tojik senki. Csak csöndben van. Állati meg halotti csöndben! 

— A te gazdád gonosz. 

— Ja! Meg a hímneműje és a három gyereke is. Pénteken se böjtölnek. Ez egy 
nagy húszabálda család. 

— Azért ne tojj be! — próbáltam vigasztalni. 

— Aki az én udvaromon egy kakasnak ilyen rondaságot mondigál, azt nagyon 
megbúbolom, megcsiperkézem, megkarmantyúzom. Nem tudom, hogy kinek a fé- 
szekaljából szalajtottak téged, de ha azt hiszed, hogy egy kakas tojik, akkor más 
gügyeségeket is képes vagy mondani. 

— Na jó! A kakas nem szül tojást igaziból, de olyan görbéket szokott tojikálni, 
aztán otthagyja a földön emlékül az utókornak. 

— Nem kapisgálom, miről povedálsz! Mit jelent az, hogy „ki fizet neked a mun- 
kádért, és adózol-e utána”? 

— Nem értelek. Mert ilyeneket én nem kérdeztem — Hazudtam, hozzá fordulva, a 
taréjéra nézve. 

— Igen, öregszem már. Például reggel kukorékizálok, hogy előgyüjjön a Napgo- 
lyó, de olyan tramplin, rekedésesen csinálom, hogy a Zombi Kakri érces hívogatá- 
sára gyön fel inkább. Őt jobban kedveli. Az enyémet figyelmemen kívül hagyja. 
Máskor meg világosban kukorékizálom el a magamét. És még azt gondolom, hogy 
ez így jó. Pedig ez hibaság! 

— Hibbadtság! — javítottam ki. 

— Nekem mindegy már — egyezett bele. — Na, most már eleget pipikéztünk 
együtt? — kérdezte. 

— Sokkal okosabb nem lettem tiiled. De ha közben öregbítettelek, akkor ne vedd 
észre, oszt annyi! 

— Te még ismerted Oszt Annyit? 

— Fogalmazásom sincs ki volt. 

— Csak azír kírdezem, mer” ő nagy Kakri volt. A tikok tojással fizettek neki. Ó a 
csőrével behatolt a golyócskákba, aztán kihörpicsélte azt, amit benne talált. Egy- 
szer elkapta őt a „gyere ide, a fene vinne el"! A tyúketető. Hozta a kést, oszt elvitte 
tanulmányi kirándulásra a sparheldre. Azóta nem látta senki. Én vagyok az 
utózmányozója nekije. Én csak kavicsot, magvakat török fel. 

— Nálatok udvariatlannak számít az a kérdés, hogy hány éves vagy? 

— A mi udvarunkban udvariasan meg szokták kírdezni, aztán aztat szokom mon- 
dani, hogy nem tudom. 

— Nem baj! Ha úgy gondolád, csipegessük visszafelé haladván a fonnyadásos ri- 
bizkéket, oszt haladjunk. 

— Hirtelen olyan alvásos lettem. Hagyjál itt, mert most letopok egy ribizlifa alá, 
oszt elszunnyadozék magamnak. 

— Szunnyadozzál, ha muszáj. 

Csak néhány lépéssel mentem arrébb, mert ismét elindult a töprengóm. Ez az öreg 
kakas most nekem bevallotta: már alig tud... termékenyíteni. Nem ösztöne hajtja 
úgy, mint szódás a lovát. Kakri Jani olyan buta, hogy el lehetne adni aszfaltút gya- 
nánt. A világ dolgainak folyásáról semmiházi fogalmazásai vannak. Így aztán az a 
kis tudata, ami a tojásból kikelése óta beleszorult, mint féreg a fába, és a gáztűzhe- 
lyig tart, már annyira beszűkült, hogy egy tevét nem lehetne rajta átgyugaszolni. 

Az igazsághoz hozzá kell írni, hogy böcsületes, igaz, őszinte kakas. Soha egyet- 
len egyszer se írt pályázatot — se hamisat, se valósat. Nem gyűjtött pénzt, a szólótó- 
két ismeri csak, a pénztőkéről, még azt hinné, hogy grízes galuska. Azt se tudja 
tisztességében, hogy buta meg tisztességes. Elismeri, hogy nem az ő rekettyézése 
ébreszti fel a Napgolyót. Nem játssza meg magát, ha elkapja a gyengeség. Leheve- 
redik oszt kész! 

Nem tudja, mi a pénz. Még a kiskakas gyémánt félkrajcárját se olvasta. Tehát a 
könyvtárról se hallott. 

Érdekes, hogy én sihederkoromban még mesekönyveket hordtam ki a könyvtár- 
ból, most meg ha ismét ember lehetnék, nem tudnám, hol van a bibliotéka. Biztos, 
hogy Janinak nem volt előző ember-élete. Nem tud offshore cégekben, alapítvá- 
nyokban, áfában gondolkodni. Helyette elfogadja a szemétdomb, a tyúketika egy- 
szerű, átlátható és egyértelműen alkalmazható íratlan szabályait. 

Én is mire mentem a sok pénzzel? Amíg volt, örültem, most pedig már valame- 
lyik nőm biztosan lenyúlta az egészet. 


A nők szeméből sok mindent ki lehet olvasni. Először is azt, hogy milyen színű. 
Amikor Bea, a feleségem még a titkárnőm volt, égszínkék szemeiben tükröződött 
az égbolt. De azt is láttam benne, hogy csak udvariasságból kerülgeti a forró kásá- 
mat, előbb-utóbb abbahagyja a tiszteletköröket, és hozzám nyomul. Gyakran bele- 
néztem a kukucskálóiba. Ott egy teljes bibliotéka volt, amelynek egyik könyvéből 
kiolvastam a jövőnket. Sok szép élvezetes gyerekkészítési folyamat vár majd ránk, 
amíg összesen kétszer meg fogja őt a csírám. És létrehozunk két szép, különböző 
nemű gyermeket. 

Kár, nagy kár és három nagy kodács, mert nem néztem mindig azokat a szép 
szemeket. Edit, Piri, Lilu és mások leskelődőiből olvastam. Azokat más biblioté- 
kákból szerezték, mert a betükből nem állt össze szöveg, élvezetes volt a jelen, de 
sötét a jövő. 

Közelebb mentem Kakri Janihoz, aki úgy aludt fényes nappal, mintha ő lenne a 
sötét éjszaka. Se a szemeiből, se a taréjából nem tudtam kiolvasni semmit. Teljesen 
bezárt a könyvtára, ha volt neki egyáltalán. 


Jani egy tisztességes, aprólékos munkában megőszült idős emberre emlékeztetett, 
aki még szeretne melózni, de már se a teste, se a lelke nem bírja. Pozitív érzelmei — 
ha voltak egyáltalán — elsekélyesedtek, kihaltak, mint a dinoszauruszok. Szellemi 
képessége elhomályosult, mint napfogyatkozáskor Földön a fény. Nincs már benne 

a bátorság, a harci kedv tüze! Amikor még három háremért három kakassal vereke- 
dett! Járás közben rántani való combjai összeértek, és olyan surkódó hangot ger- 
jesztettek, mint egy százhúsz kilós, latex nadrágba csomagolt nő combjai. 

Néhány éves tojásszaporító, szerelő és karmantyúzó munkásságára már csak sár- 
ga foltokban emlékszik. A nyugdíjakról fogalma sincs! Ez utóbbi egyébként telje- 
sen mindegy, mert Tyúkországban a nyugdíjreform a nullával egyenlő. Biztosítást 
sem köthetett, mert a szándékos gyikosságért, vagyis a fazékba kerülésért, még a 
Lólábakért Biztosító se fizetne két tyúkszemet se! Szerintem ennek ellenére napon- 
ta megérdemelne egy kis kényeztetést: tyúklányok fürdethetnék a sikamlós homok- 
ban, a VIP medencében, és a mosolygó pipik végigkísérnék élete hátra lévő gyöt- 
relmein. Igen, fájdalmai vannak: fiatalságának tüze helyére beköltözött a szenilitás 
vaksötétje. Ha ez a betegség fazékba kerülése előtt kiteljesedik, akkor már a tyúko- 
kat se ismeri majd fel — sem egyedenként sem bandákban. Vöröskét összekeveri a 
söröcskével, Lillát pedig a villával. 


Kedves Bea! Miért nem vagy most itt velem? Kiolvasnánk egymás szeméből a jö- 
vónket. Remélem, nem dugtad el olyan titkos helyre sorsod könyvét, mint házassá- 
gunk után néhány évvel! Tudod, ahogyan a kis cseresznyepálinkás üvegeket. Min- 
dig megitta valaki, és üresen találtam a szekrényben a kabátjaid zsebében. , Nem én 
ittam meg! Nem tudom, hogy kerültek oda!" — hajtogattad még akkor is, amikor 
már mind a négy sarokba beszorítottalak. 

Mindenki szemében ott van sorsának a könyve. Azt lehet belőle kiolvasni, amit 
akarunk, és amit tudunk. A piát kiolvastam. Akkor lett kedvencem az egykötetes 
magyar lexikon, mert azzal vertem a fejed. Kultúra kellett volna, több kultúra! 

Mondhatnád, hogy én is ittam. Hát ezt az állapotot el lehetett volna viselni más- 
képpen?! De én társaságban fogyasztottam alkoholt, mert a haverek is ezt csinálták. 
Te pedig zugivó voltál! Ezt már nem mindig a búzavirágkék szemeidből olvastam 
ki, hanem abból az ócska, cefreszagból, ami úgy dőlt belőled, mint kocsmából a 
töltelék. Mi francia pezsgőt, unikumot, konyakot, whiskyt, vodkát ittunk. Te is ezt 
olvastad ki a szemeimből, ha késő este hazatértem. Felnyaláboltalak, gyengéden 
ledobtalak az ágyra, aztán sikítoztál. Én azért ittam, mert te ittál, te meg azért, mert 
én. Miért nem találtuk meg a közös sorskönyvünket, a közös piánkat, amelyben az 
lett volna olvasható, hogy legalább egy fél óráig egyszerre vagyunk józanok, vagy 
két órán át együtt vagyunk becsípősek. És kívánatosak! 

Megszenvedek én itt mindenért, akár hiszed, akár nem. A tojás megszülése ne- 
kem továbbra is felér egy sündisznóval való hempergéssel. Egyszer már elmesél- 
tem a gyötrelmeimet. De ez minden nap-másnap ismétlődik! A Kendermagos pa- 
rancsnok sokkal ritkábban ül a kosárba, mint mi... Vele kivételezik valaki? 


Viszket a bal tyúkszemem. Az emberi babona szerint ez az eljövendő öröm üzene- 
te. Most meg szabad vakarnom, vagy hagyjam figyelmen kívül? Na jó, eszembe 
jutott, hogy kapirgálómmal hiába karmantyúznám, legfeljebb kikapirgálnám, ami 
nem lenne szerencsés se a szememre, se rám nézve. Bár vak tyúk is talál szemet — 

mégis inkább hagyom, hadd viszkessen! 

Tyúkica mivoltom miatt sok mindent elvesztettem. Nincs kedvem leltározni. 
Jobb is így, mert akkor egykori færfiasságom jelætól kezdve egæszen az állva pisilæ- 
sig szinte mindent fel kellene sorolnom a hiánylistán. Erre ugyan ráérnék, mert itt 
aztán az idő folyása lassú és végtelen. Egyik kukorékolástól a másikig eltelik egy 
nap, de ki tudja ezt összeszámolni? Amikor a befőttevési kijózanodásom után azt 
mondtam, hogy itt én döntöm el az idő múlását, igazat karattyoltam. Csak azokat a 
szokásos cselekvéseket jegyzem meg, amiket egymás után minden nap el kell vé- 
geznem. De hány órakor és mennyi ideig tartanak? Ezt a két grammnyi tyúkagyam 
memoritere nem tudja érzékelni. 


Elhomályosult a képernyő, és egy nagy-nagy filmszakadás következett. Hogy 
mennyi idő telt el, azt csak a homokóra tudná megmondani. Homok volt a kertben 
elég, de eddig egyetlen órát se tudtam kikaparni a talajból. Az idő nagy úr! Paran- 
csol nekünk, beül a begyünkbe, az eszünk tokjába, a karmantyúinkba, sót a tollaink 
alatt meglapuló tetvekbe is. Jót tenne egy hideg homokfürdő. Ez volt az első gon- 
dolatom, amikor magamhoz tértem, De még annyira le voltam sújtva, mint egy 
tyúk, amelyik tollak nélkül, felnégyelve menekül ki a fazékból. Nem tudnám meg- 
mondani, hogy csökkentett üzemmódban működött-e még az agyam vagy már re- 
megett az eszem tokja, mint egy normális pipinek szokott. De még nem lehettem 
normális! Ezt azért gondolom, mert olyat álmodtam, amit tyúk életében még soha- 
sem. 


Érzelmek kavarogtak bennem, mint egy kisebb forgószélben a falevelek. Ez még 
semmi, de ebben a keveredésben én voltam a férfi és a nő is! Extrém hímnó!!! Egy- 
szerre éreztem, hogy mindkét felemnek mi a jó! 

Bea vágyának parazsa először csak bizsergő, lüktető érzést váltott ki bennünk. 
Mohón ölelt a férjem. Teljesen átadtam magam neki. A testem szinte izzott a hirte- 
len támadt vágyakozástól. Pontosabban a „testjeim” izzottak, hiszen mind a két 
személy én voltam. Hálás voltam a sorsnak, mert ilyen kegyes hozzám: ezt a csodá- 
latos férfit és asszonyt ajándékozta nekünk. Bea eszét vesztette, én a tollaimat szór- 
tam szét, amikor felrepültünk a mindenségbe: összeforrtunk, eggyé váltunk a szere- 
lem hullámzásában. 

A félhomályban is kirajzolódott asszonyom buja, fehér, telt válla. Formás tyúk- 
mellei szintén láthatóak voltak. Arcát szalmaszínű, hosszú haj koszorúzta, amely 
most hullámosan, dúsan ömlött széjjel a Vágy Épületének párkányán. Belefúrtam a 
fejem a leboruló szőke hajzuhatagba. Beaként látva magam, könnyeimmel fejeztem 
ki hálámat ezért a csodás együttlétért. 

Nem is számítottam soha ilyen fordulatra! Felébredtünk százéves álmunkból! Is- 
tenem, micsoda gyönyör, amikor mind a két szívem egyszerre dobban! Szerelme- 
sek vagyunk! A deszkaól palotává változott, a felhők pedig rózsaszínben pompáz- 
tak. Lehullott a csőröm, ajkaink összeforrtak, heves csókolódzás, gyengéd harapá- 
sok következtek. Ajkaink egyre lejjebb csúsztak, és harcoltak a területekért. Ezt a 

tüzet egy belülról szikrázó vágyakozás diktálta. Fgész testünk világított a ránk tóró 
érzelmek 220 voltja alatt. Néhányszor megjártuk a fellegeket, mert testünk légne- 
művé vált valahányszor együtt repültünk az azúrkék égen terebélyesedő rózsaszínű 
felhők fölé. 

Aztán „testjeink” lassan megnyugodtak, izmaink elernyedtek, lelkünk visszabújt 
a helyére, és némileg elbágyadt. 

Most éreztem először, hogy valakit igazán szeretek. Bea egyedül maradt ugyan, 
de eggyé vált selymes takarójával. Áhítozva elevenítette fel újra és újra az elmúlt 
események minden mozzanatát. 

Rájöttem, hogy a pénz csak ott boldogít, ahol más nem adhatja meg a boldogsá- 
got. És a legtöbben annyira boldogok, amennyire elszánták rá magukat. Most hiába 
lenne pénzem, nem mennék vele semmire. 


Viszonylag kora délelőtt volt, de a tollaim alatt rejtőzködő tetves tetvek már ide 
oda túráztatták lilás, piros testüket. Úgy ingerelték a bőrömet, mint az eke a földet. 
Csórðmmel vakarództam, vagyis tollászkodtam. Nem volt ez különleges eset, mert 
naponta többször is előfordult, amíg nem vettem homokfürdőt. Csire néni házának 
terasza környékén üldöztem magamon az élősködőket, és észre se vettem, hogy 
házinőnk megjelent. Leguggolt mellém. Nem, nem figyeltem a mellét. Nekem le 
kell szoknom az ilyesmiről, mert úgyse megyek vele semmire. Haszontalan dol- 
gokkal minek foglalkozzak? (Különben se láttam volna olyan magasra!) Illendően 
abbahagytam a tetűvadászatot, és fejemet forgatva kíváncsian néztem rá. Szép, fia- 
tal, szűzies arca olyan szomorú és kétségbeesett volt, mint egy tyúk feje, amikor 
kés alá viszik. Megsajnáltam és elkotyogtam magam. , Mi bajod van?" — kérdez- 
tem. 

Úgy tett, mintha értene tyúknyelven. Megsimogatta a hátamat, amit kimondottan 
utálok, mert erős bioáramokat gerjeszt bennem. Ilyenkor mindig vissza kell fognom 
magam, nehogy a tojásgurigatóm gőzmozdony kéményévé változzék. Persze miatta 
ezt is elviseltem. Megtanultam, hogy az emberek nemcsak búzával, hanem simoga- 
tással is kifejezik szeretetüket. A tetűk meg hadd mászkáljanak, most nem piszká- 
lom őket. 

Elkezdett hozzám beszélni. 

— Nagy baj van, Pipikém! Elromlott a számítógépem. Csak az üdvözlő felirat je- 
lenik meg. Próbáltam már másképpen indítani, még az eredeti lemezt is betettem... 
Rengeteg fontos adatom van benne, nagy szükségem lenne rájuk a munkám miatt. 
Szerencsére cédére is átmásoltam, de hiába, ha a masina nem tudja beolvasni. Ér- 
ted? 

Természetesen felfogtam, miről van szó. Kotyogtam hozzá egy keveset. De ho- 
gyan tudnám közölni vele, hogy én meg tudom javítani? 

Kotyogtam tovább... Leültem. És mintha diszkózenét hallanék, nyakamat üteme- 
sen jobbra-balra mozgattam. Ez a produkció nyilván olyan szokatlan volt számára, 
mint pipiknek az éjszakai romantikus sétafikálás. Felálltam, és lassú, méltóságteljes 
tyúklépésekkel elindultam a bejárat felé. Közben többször hátranéztem, és legked- 

vesebb kodácsolásommal hívogattam. Elærtem az ajtót, de még két lábbal se tudtam 
volna belökni. 

— Figyelj ide, Pipi! — mondta Csire néni. — Látom, hogy valami okosat akarsz 
csinálni, de nem engedhetlek be, mert a múltkor belopóztál, aztán meg kicsörtettél, 
és végigkented mind a két lábam a végtermékeddel. Ezt ne játsszuk el még egyszer! 

Megértvén Csire aggodalmát — az emberi gyomor, a belek és végtermék- 
gurigatók másképpen működnek! —, tettem vagy húsz tyúklépést a bokrok felé, 
majd könnyítettem magamon. 

— Ügyes vagy, most már szabad az út! — Jó dolog, ha két különböző világban élő 
, hő" ilyen jól megérti egymást. 


A számítógép képernyőjén valóban csak az , Üdvözöljük" felirat volt látható. Nem 
akartam felszállni az íróasztalra, nehogy Csire pánikba essen. Tyúknyelven 
kodáltam Szpájvernek, hogy ne legyen trójai faló és rohadt féreg, hagyja békén a 
programokat. Azonnal csináljon rendet, és dugja ki a ronda pofáját. Persze ezt né- 
hány tyúkföldi káromkodással fúszereztem, különben viccnek vette volna. 

A gép újraindult, majd betöltötte a programokat. Csire tapsolt, ujjongott örömé- 
ben. Magához emelt, és egy puszit nyomott a tetves nyakamba. Miután letett, el- 
zengett még néhány dicshimnuszt. A képernyőből kiugrott egy fekete féreg. Most 
megmutatta igazi arcát. Csire egy kicsit megijedt. Felugrottam az asztalra, felcsip- 
pentettem, és diadalittasan repültem kifelé a lakásból. Éppen ideje volt, mert a bok- 
rokhoz érve ki kellett ürítenem e komoly szerelőmunka következményét. Szpájver 
férget letettem, és három-négy csippentéssel az egészet felcsőröztem. 

Ha egy tyúk előre tudna gondolkodni azzal a néhány grammnyi eszével, akkor 
lehet, hogy nem csinálna ilyet. 

Megszállta a testem és a lelkem az egyes számú tyúkérzés. Nem tudhatod, milyen 
ez az állapot, ezért elmagyarázom. A tyúkeszem néhányszor körbejárja a fejemet, 
leellenőrzi, hogy majd mit és hogyan zúz össze. És persze mindent a legnagyobb 
rendben talál. Visszamegy a helyére, és onnan gerjeszt belém olyan anyagokat, 
amelyektől úgy érzem, hogy fennhordom a taréjom, a csőröm fényesebbet virít, 
karmantyúimon a körmök (bocsánat: a karmok) pirosra vannak festve. A tollazatom 
alatt minden tetű szétpukkad; úgy szívom a levegőt, mint egy igazi nő, és látom, 
hogy én állok a világ közepén. Nos ezt éreztem, amikor felcsőröztem ezt a gonosz 
férget. Még a bögyemben is könyörgött, hogy köpjem ki, és akkor nekem adja a kis 
kakas gyémánt félkrajcárját. Nem! Nem! Száz egész krajcárért se! 


Tudom, hogy az adatok gyűjtéséért és a Szpájver gonoszságáért nem feltétlenül ő a 
felelős. Ilyennek írta meg valamilyen hülye gyerek. Ahogyan mi nem tudjuk meg- 
választani szüleinket, ugyanúgy a program se tudja megtagadni megalkotóját. Ami 
pedig a Szpájver kérését illeti: abszolút lehetetlen és erkölcstelen. A tyúkok etikai 
kódexe előírja, hogy amit lenyeltél, azt ne próbáld kiköpni, mert fölöslegesen eről- 
ködsz csupán. 

Csire férje nem akarta elhinni, hogy én , javítottam" meg a számítógépet. Nóra 

élénk taglejtésekkel és hangos szóval megkért, mutassam meg, hol szoktam tojni. 
Trombitáltam egy rövidet, mint egy elefántbébi — már ilyet is tudok? — , és elindul- 
tam a gyalogúton. Közben többször hátranéztem, kotkodácsolva hívogattam. Szó 
nélkül követett. Sajnos a tojóház ajtaja be volt hajtva. Odaálltam elé. Toporzékolva 
jeleztem, hogy nyissa ki. Miután megtette, bementem, és beleültem a tojókosaram- 
ba. 

— Jól van, Pipikém! Zseni vagy! — Aztán szétnézett. Örömmel fedezte fel, hogy a 
másik három kosárban öt tojás fekszik. Közben ugyan erőlködtem, hogy én 1s pro- 
dukáljak egy gömbölyű fehéret. Szenvedéseim emlékeztettek a gyerekszülés fáj- 
dalmas folyamatára, ezért hamarosan abbahagytam a nagy akarást. Leugrottam a 
kosaramból... Jé, alattam is volt egy! Feri úgy könyvelte el, hogy ma én ís a fehér 
golyók birodalmának gyarapítója voltam. Valami örvendezésről karattyolt, de nem 
értettem tisztán. 

— Nem én tojtam! — mondtam volna, de a tyúknyelv és az emberi nyelv legalább 
olyan messze van egymástól, mint a kis lapos a nagy lapostól. Feri zsákmányát 
óvatosan a zsebébe rakta, aztán elindult kifelé, én pedig követtem az árnyékát. 

— Nézd, mennyit tojt ma ez a te csodatyúkod! — Aztán egyesével átadta Csirének 
a tojásokat. 

— Ezt nem mind ő tojta, te! A többi is jó pipi. Süssek rántottát? 

— Hát persze. Szalonnával. 

Aztán úgy folytatták privát életüket, mintha a kertben nem is léteznének tojómű- 
vészek. A számítógép javításáról sem esett több szó. Sértődötten elvonultam. Minél 
messzebb ettől a háztól! A kert végébe pilinkézni. Ebben a nagy melegben. Olyan 
sűrűn történtek az események, hogy eddig arra sem volt időm, hogy melegem le- 


gyen. 


A többiek már az akácfa alatti VIP homokozóban merültek el. Alig látszódtak ki a 
gödörből, s közben szórták magukra a puha, sárga talajt. A pulykaudvarhoz egé- 
szen közel kaptam csak helyet. Némán, kotyogás nélkül kapartam magamnak egy 
gödörnyi alkalmatosságot, hogy beleszédülve én is a tyúkok édenkertjében érezhes- 
sem magam. 


Az idő legalább oyan gyorsan repül, mint a feketerigók, amelyek a cseresznyét 
szokták kicsőrözni. Nem tudom, milyen jogon. Az biztos, hogy nem a bíróság adott 
rá engedélyt. Nóri és Feri — ha itthon vannaak és ráérnek —, néha kiszaladnak a kert 
végébe, csörömpölókkel tiltakoznak aljas aknamunkájuk ellen. Nem sokra mennek 
azzal se, hogy karácsonyfát csinálnak a terebélyes ágakból, amikor papírokat és 
egyéb saját készítésű szerkezeteket akasztanak rájuk. Ha fújdigál a szél, idétlenül 
mozognak, némelyikük még hangot is ad. 


Hogy mi, tyúkicák, eszünk a ribizkéből, az jogos, mert ide tartozunk. Különben se 
csináljuk olyan magasan és feltűnően az evést, hogy zsiráfnyakunk nőjön. De nem 

is ez most a fontos. Eppen az elótt, hogy Nóri és Feri hátrament volna feketerigózni 
a cseresznyefához, egy fekete kocsi állt meg a kapu elótt. Szerintem ugyanazok az 
urak szálltak ki belóle, mint a múltkor. Ók nem úgy szálltak, vagyis repülnek ki a 
kocsiból, mint ahogyan egy tyúk tud szállni. Inkább azt mondanám, hogy kényel- 
metes macskanyújtózkodással kikászálódtak. Még a tetveknek is eldugult a 
szívókájuk a meglepetéstől. Lábaim bekarmantyúzódtak a homokba, nem voltam 
képes közelebb menni. Amikor eltűntek az ajtó mögött, akkor tipegtem oda. Sajnos 
csak gyenge hangfoszlányokat észleltem. Bokor alá húzódásomnak az volt az 
indítéka, hogy nem tudhattam, mikor lépnek ki az ajtón. Időérzékemet a kertben 
már régen elhagytam, azt se tudtam, hol keressem. 

Amikor ismét megjelentek, ketten kimentek a kocsihoz, és öt kalitkát vagy ha- 
sonló tákolmányt hoztak be az udvarra. A bandavezér lehetett az, aki elővett egy 
csövet és belefújt. Én nem hallottam semmit, de azt az üzenetet kaptam felfogásbe- 
lileg, hogy menjek közelebb a kalitkákhoz. Jött ám az egész udvar teljes csiresége. 
Mindegyikünk megállt valamelyik előtt; kinyílt az ajtaja. A főnök belefújt a 
csövébe, mi pedig lehajtott fejjel és taréjjal benyomultuk magunkat a szűkre mére- 
tezett ajtón. Két dolog van, amin egy tyúknak nem szabad mérgelődnie: az egyik 
az, amin nem tud változtatni, a másik az, amit nem tud megváltoztatni. 

Leültem a kalitkában. Szemem recehártyája úgy működött, mint egy tévé 
képernyője. Egy filmet játszottak le előttem. Visszafelé történtek az események. A 
kalitkába is háttal mentem be, és minden reply módban zajlott. Olyan részeket is- 
mertem fel, amelyek valóban velem történtek, illetve velünk. Megszúnt körülöttünk 
a kert, eltűntek az emberek, megállt a Föld, csak én és a tyúk-kolléganðim 
pöröltünk egymással vagy éppen gyűléseztünk, kapirgálgattunk. 

Jaj! Ismét láttam, hogy legurulok a trágyadombról; négy lábam nőtt, és éppen 
azon vitatkozik a családom, hogy most melyik áruházban vegyenek nekem négy 
egyforma papucsot. Vagy inkább orvoshoz vigyenek? De ki nem nevet ki minket: 
egy állatorvos, vagy egy családi orvos? 


Olyan események is visszapörögtek, amelyekre nem emlékeztem. Például az eddigi 
tyúkagyam szerint itt mindig nyár volt. Közben látom, hogy Feri téliesíti a 
tojóházat; bent gubbasztunk olyan hosszan és sürün, mint a kanálból kifolyó 
akácméz. A méz édes, de ez a gubbasztás mégse esik jól. A magvakat bent kapjuk 
egy pléhdobozban, de itatónk vize befagyott. 

Megjelenik Csire, kienged minket az ajtón, de úgy bámulunk, mint én annak 
idején Szpájverre. Hozzánk képest ki- és beláthatatlanul magasan áll a hófal. Egy 
keskeny út vezet valahová. Kendermagos megy elől bátortalanul a tyúksorban. On- 
nan tudom, hogy bátortalan, mert úgy ürít, mint egy két lábon jaré trágyaszóró. 

Nem tudom, hová vezet ez az út, mert máris a ribizliket csőrözöm befelé. Itt 
minden olyan folyamatosan, összefüggéstelenül és váratlanul történik. Pedig most 
igazán nem ittam, nem ettem alkoholos befőttet. 

A vetítés sokáig tarthatott, nem tudnék mindent feleleveníteni. Ebből is 
kikövetkeztethető, hogy itt a kertben több idő telt el, mint gondoltam, de megfakult 
emlékezetemben egyetlen havas időszak se hagyott nyomot. 

Aztán ismét hóban emelgetjük tyúkcsizmáinkat; a tojás már régen belénk fa- 
gyott; olyan fehér minden, mint a tollaim együttvéve. Sőt, még jobban: mintha 
százszer Hóferke lennék, és az összes tollam el lenne szórva. 


Aztán az az emlékképsor pörgött le a retinámon, amelyről nem is volt emlékem. A 
Bocskai-kertben szedegettem a krumplibogarakat, de nem tyúk voltam, hanem a 
nyugdíjas Pungor bácsi. A 111. és a 112. bogár leszedése közben elhatároztam, 
hogy kirúgok a hámból. A gazdagok eledeléből, a méregdrága pontyból akartam 
venni egy kilót. Eldöntöttem, megtettem. Az árus szeme becsmérlően forgott, mi- 
közben lemérte a 90 dekás élőhalat egy kiló gyanánt. Amikor leszálltam drótszőrű 
paripámról, a Csoda-Csepel biciklimről, örömmel állapítottam meg, hogy úrnőm 
még nem tért vissza a Kenézy-kórházból. Micsoda meglepetés lesz! Legelőször hi- 
deg vizet engedtem a rozsdás fürdőkádba, és beledobtam a halat. Nem akartam 
hinni a szememnek, mint a pércsi ember, aki a ködben átesett a talicskán. A hal el- 
kezdett fogyni, és két pillanat múlva már csak egy aranyhalnyi maradt belőle. Ek- 
kor megszólalt: 

— Ha szabadon engedsz, teljesítem három kívánságodat. 

Úgy meglepődtem, mint amikor bejöttek az oroszok, és azt kérdezték: „Fasiszti 
jeszty?”. Elsőként egy kétkilós halat kívántam, de másodjára még nagyobbat sze- 
rettem volna. Ezért öt kilósat mondtam. De valahogy ezt is keveselltem. Egy 
nyolckilós ponty az már valami! Az aranyhal egy pillanat alatt megnőtt, és így 
szólt: 

— Teljesítettem mind a három kívánságod, most már szabad vagyok. — Kiugrott a 
fürdőkád dugója, néhány másodperc alatt visszaváltozott aranyhallá, és eltűnt a le- 
folyóban. 

Még ilyet! Hát nekem gyárihibás halat adtak a piacon! 


Aztán is egy rémséges jelenetben volt részem. Az Igazságos Országon túl, ahol a 
komák a komatálat hordják a komáknak, volt egy nagy város, amiben nem volt 
pénz. Ezért az Igazságtól Független Híradó április elsején közölte, hogy a betegek 
saját akaratukból megszüntetik a kórházakat. 

Hivatalosan eltörölték a nyavalyákat. Nincsenek már külön női és férfi betegsé- 
gek, mert teljesen egyenrangú mindenki. Akinek vakbele van, vegyen szemüveget! 
A magas vérnyomású honpolgár annak ad vért, akinek alacsony. Így üzleti szem- 
pontból is mind a ketten jól járnak. A cukorbetegek nem aludhatnak édesen, mint a 
kiscicák. Az egészséges légzés problematikáját áttették a tánciskolák hatáskörébe. 
Az érelmeszesedést eltörölték, mert kézzel foghatóan bizonyítható, hogy az oltott 
mész nem tud behatolni a vérbe, tehát ilyen betegség valójában nincs is. A gyo- 
morpanaszok otthoni dicsérettel gyógyíthatók. Fejfájásra borogatás és friss levegő 
való. Székrekedés ellen kamillateával gargarizálnak. Hasmenéskor gyorsan le kell 
szállni a buszról. Hályogot nem operálnak, mert dr. Gülüszem ügyeletes vakság- 
ápoló kísérlete bebizonyította, hogy erre nincs szükség. A professzor betege elé az 
asztalra helyezett egy tízezer forintost, és így szólt: , Na, bátyám, ha meglátja, elvi- 

heti!” Es elvitte, vagyis szimuláns volt. Azóta mindenki figyel mindenhol, így éle- 
sedik a látása. Ha fáj a lábad, pihentetned kell otthon. Kibírhatatlan fogfájás esetén 
ki kell húzni egy fogóval, vagy ki kell verni kalapáccsal azt az átkozott fogat. Az 
állam szociális juttatásként minden háztartásnak adott egy csípőfogót és egy kis ka- 
lapácsot. Így nem adnak fölösleges munkát annak a néhány orvosnak, akik még 
nem mentek külföldre dolgozni. 


Nagyon furcsán éreztem magam. Mintha én lennék ebben a kertben a legokosabb, 
mert a legtöbbet én tudom a tyúkok életéről és az olyan hímekről, mint Kakas Jani. 
Nem tudnám megmondani, hogy ez igaziból lírai, szentimentális cselekedet volt-e. 
Én mindig csak két másik műfajban utaztam: tőkegyártásban és erotikában. Aztán 
úgy éreztem magam, mint egy hasfájós macska, pedig nincsen hasam. Ezt persze át 
kell gondolnom, mert csak úgy hasból mondtam. Ha bögyből mondanám máskép- 
pen hangzana. Ami nincs, , abból" nem lehet mondani. 


A fekete kocsival érkezett urak a kalitkákkal együtt beraktak minket a kocsijukba. 
Megnőtt az adrenalinszintem, de ez pipiéknél nem számít. A lényeg az, hogy re- 
mélhetőleg letelt a büntetésünk. Uj élet vár ránk. 


Megtanultam, hogy nem minden Pipi buta tyúk. Sót... ! 

